Smenjena četiri direktora EPS-a, bivši predsednik Sindikata optužuje Grčića da mu je važnije od proizvodnje struje bilo špijuniranje\nPosle analize događaja koji su doveli do zastoja rada blokova u TENT-u, Milorad Grčić, v. d. direktora „Elektroprivrede Srbije“, doneo je odluku o smeni odgovornih u proizvodnji uglja i električne energije. Zbog propusta u radu biće smenjeni Dejan Jevtić, izvršni direktor za proizvodnju uglja, Milan Mišković, direktor proizvodnje uglja u RB „Kolubara“, Savo Bezmarević, izvršni direktor za proizvodnju energije i Goran Lukić, direktor proizvodnje energije u ogranku TENT, saopštio je EPS. Bivši predsednik Sindikata u EPS-u, Milan Đorđević, kaže da je Grčiću važnije od proizvodnje struje bilo da ozvuči firmu, a da su Bezmarević i Jevtić dobri stručnjaci koji su najmanje krivi za kolaps, prenosi Beta.\nGrčić je saopštio da je utvrđeno da je do problema došlo na više nivoa, u „Kolubari“ je u vagone utovaren ugalj lošijeg kvaliteta koji se u transportu natopio snegom i zamrznuo, a takav ugalj nije smeo da bude upotrebljen u blokovima termoelektrana, pa su ove greške dovele do zastoja u radu blokova i grejanja Obrenovca.\nOn je istakao da je odgovornost za rad celog sistema njegova, ali i da neposredni rukovodioci moraju da snose odgovornost za nedopustive greške u radu. EPS će zatražiti i pomoć MUP-a u daljoj istrazi kako bi se došlo do saznanja o propustima ili namernim greškama.\nMilan Đorđević, bivši predsednik Sindikata EPS-a je za Betu rekao da je Grčić danas smenio izvršnog direktora proizvodnje u EPS-u Savu Bezmarovića i izvršnog direktora za proizvodnju uglja Dejana Jeftića koji su dobri stručnjaci i najmanje su krivi za kolaps i smanjenu proizvodnju struje.\n„Grčiću je bio prioritet, ne proizvodnja struje, nego ozvučavanje radnog prostora i pretvaranje EPS-a u špijunsku firmu i on je najkrivlji za nestanak električne energije“, rekao je Đorđević.\nDodao je da se na kopu u Lazarevcu povremeno može naići na ugalj koji je pomešan sa blatom i da je zatajio neko ko je takav ugalj ubacivao u gorionike kotlova.\nKolaps u proizvodnji struje u termoelektrani „Nikola Tesla“ u Obrenovcu, prema izjavi predsednika Srbije Aleksandra Vučića posledica je nedostatka kvalitetnog uglja i pokušaja da se sagori blatnjav ugalj koji nije mogao da gori pa je iz kotlova vadjen lopatama da bi se pokrenuli blokovi za proizvodnju struje.\nĐorđević je rekao da će se u EPS-u otkriti mnoge nezakonite stvari kada neko bude otvorio Pandorinu kutiju.\nOn je rekao da još nije isporučen ni sav ugalj radnicima EPS-a koji su ga platili i da je nakon štrajka koji je predvodio u oktobru zbog toga smenjen i na silu postavljen sindikat koji je Grčić želeo.\n„Ugalj je isporučen za oko 3.200 radnika, a ostalo je da se isporuči još za oko 2.050 radnika koji su dočekali zimu bez uglja. Istina je da je ove godine potražnja uglja veća jer pet godina nije poskupeo i tona koja može da zameni pet metara drva košta koliko i metar drva oko 8.000 dinara“, rekao je Đorđević.\nPodsetio ke da Grčić traži da se, nasilno smenjeni članovi sindikata, vrate na ranija radna mesta od pre više godina i da će dobiti otkaz ako se ne vrate.\n„Čekamo otkaze, a podneli smo i nekoliko tužbi“, rekao je Đorđević, a Grčić se zahvalio „svim radnicima koji danonoćno rade na ispravljanju propusta i podizanju proizvodnje“.\nRanije danas saopštenjem se oglasila i Srpska radikalna stranka koja je tražila hitnu smenu resorne ministarke Zorane Mihajlović.\nSaopštenjem se oglasila i Demokratska stranka koja je zatražila formiranje nezavisne inspekcije da bi utvrdila propuste u EPS-u koji su doveli do kolapsa mreže.\nEPS, Kolubara, Milorad Grčić, Obrenovac, smena 4 direktora


Kako piše Njujork tajms, pomenuta kompanija obećava novac meštanima, što stanovnici Ajdaha nazivaju „legalnim podmićivanjem”. Osim radnih mesta, „Perpečua” nudi da ulaže u projekte koji su važni za tamošnje zajednice, kao i sto miliona dolara za zaštitu životne sredine. Projekat je podelio ovu sredinu na ljude koji su protiv i na one oni koji su za – jer se nadaju zaposlenju i rastu životnog standarda.\nSlična bitka vodi se i u drugim delovima Amerike. Starosedeoci su se pobunili i protiv kompanije koja se priprema da u Nevadi zbog litijuma preore lokalna groblja i lokacije od istorijskog značaja na kojima su se odigrali masakri nad Indijancima. Kako je primetio jedan od meštana za Gardijan, „to bi bilo isto kao kad bi se rudnik litijuma otvorio na groblju Arlington”, gde su u Vašingtonu sahranjeni brojni vojnici pali u ratovima, kao i predsednik Džon Kenedi.\nIzvor Politika, 10. januar 2022.\nPreporučujemoJelena StevanovićRio TintoSADDžo Bajden


Opet težak žreb, ali prednost je domaći teren – Nadlanu.com\nOpet težak žreb, ali prednost je domaći teren\nBEOGRAD, 23. septembra 2009. (Beta) - Srpski teniser Nenad Zimonjić ocenio je da je reprezentacija ponovo dobila teškog protivnika u prvom kolu Svetske grupe Dejvis kupa, ali da je prednost "orlova" u domaćem terenu i publici.\nŽrebom u Ženevi, selekcija Srbija za protivnika u prvom kolu Dejvis kupa dobila je SAD.\n"Žreb nam je opet dodelio izuzetno teške protivnike. Jedina prednost je što igramo na domaćem terenu i što biramo podlogu. Smatram da u ovom meču to može biti presudno, s obzirom da možemo izabrati šljaku koja njima najmanje odgovara i da uz veliku podršku publike možemo da dobijemo Amerikance", rekao je Zimonjić u izjavi dostavljenoj medijima.\nZimonjić je ocenio da Srbija ima šansu za pobedu ukoliko se pojavi u kompletnom sastavu.\n"Ukoliko i mi i oni budemo učestvovali u najjačem sastavu, biće vrlo neizvesno. Što se dubla tiče, selekcija SAD je favorit sa braćom Brajan u sastavu, ali daleko od toga da ne možemo da ih iznenadimo. Važno je da svi budemo zdravi, da igramo u najjačem sastavu i da u dobroj formi dočekamo protivnika", zaključio je Zimonjić.\nDuel sa Amerikancima izabranici selektora Bogdana Obradovića igrače od 5. do 7. marta 2010. godine, i biće domaćini, najverovatnije u Beogradskoj areni.\nParovi prvog kola Svetske grupe Dejvis kupa:\nŠpanija - Švajcarska\nRusija - Indija\nHrvatska - Ekvador\nMečevi prvog kola igraju se od 5. do 7. septembra 2010. godine.


AMM: Ići ka ubrzanom ulaganju u održive izvore energije – odluka o ekološkoj rekonstrukciji termoelektrane – teška ali opravdana – Bankar.me\nOctober 19, 2021 SVE VIJESTI Leave a comment\nCrnogorsku asocijaciju menadžera predstavljao je njen predsjednik Budimir Raičković, a u delegaciji su bili i predstavnici Elektroprivrede Crne Gore Miro Vračar i Jovan Kasalica. Na Kongresu učešće su uzeli predsjednik i generalni sekretar Evropske konfederacije menadžera CEC Maxime Legrand i Torkild Justesen, kao i predsjednica Slovenačke menadžerske organizacije Medeja Lončar, predstavnici Vlade Republike Hrvatske, Hrvatske Narodne banke, Hrvatskog poslovnog savjeta za održivi razvoj, Hrvatskog udruženja poslodavaca, Slovenačkog udruženja menadžera kao i vodećih ljudi značajnih kompanija kao što su Siemens, Deutsche Telekom, DS Smith i dr.\nNa centralnom panelu posvećenom održivom razvoju, Raičković je između ostalog upoznao prisutne sa trenutnom energetskom situacijom u Crnoj Gori, a posebno pitanje je bilo vezano za sudbinu termoelektrane Pljevlja odnosno emisije CO2. Polazeći od aktuelnog trenutka kada je u pitanju energetska kriza i ekonomska održivost, Raičković je istakao da je Crna Gora u svom Ustavu definisana kao ekološka država i da crnogorska poslovna zajednica podržava ubrzano kretanje ka zelenoj ekonomiji.\nŠto se tiče odluka koje je donio menadžment Elektroprivrede vezano za ekološku rekonstrukciju, Raičković smatra da je to iz ugla energetske stabilnosti i značaja termoelektrane za ekonomiju Pljevalja i Crne Gore u ovom trenutku teška ali opravdana odluka.\nUpoznao je prisutne da termoelektrana snabdijeva sa više od 40% električne energije Crnu Goru i u najvećoj mjeri determiniše stabilnost energetskog sistema pa bi u uslovima energetske krize kao što je ova, Crna Gora još više bila uvozno zavisna, a sigurno da bi skokovi cijena energenata uslovili još veću inflaciju i snažne udare na standard građana i ekonomiju.\nRaičković ističe da neodložno i ubrzano treba ići ka izgradnji i povećanju kapaciteta iz hidropotencijala solarne energije i vjetroparkova, ali da je to izuzetno dug proces koji zahtijeva ogromne finansijske resurse i u tom kontekstu smatra da po pitanju vremenskog određenja gašenja termoelektrane Crna Gora mora u maksimalnoj mogućoj mjeri prolongirati rokove u razgovoru sa evropskim partnerima, kako se ne bi ugrozila ekonomska, socijalna i energetska održivost ne samo Pljevalja već i Crne Gore.\nNa marginama kongresa delegacija AMM-a i Elektroprivrede CG imala je niz značajnih susreta, ali i priliku da upozna predsjednika Evropske konfederacije menadžera CEC sa aktuelnom energetskom i ekonomskom situacijom kao i razvojnim planovima EPCG.\nPOJMOVIamm Asocijacija menadžera Crne Gore AMM Budimir Raičković\nPrevious Sledeća solarna oluja mogla bi da stvori „internet apokalipsu“\nSljedeći Oporavak ekonomije brži od očekivanog, napredak u fiskalnoj konsolidaciji


Administrator ponude na sajtu - Infostud, Autohub.rs\nInfostud Grupa, oblast automobilizam (u društvu sa Polovniautomobili.com i Internet prodajom guma)\nPosao u onlajn prodavnici je dinamičan, ima dosta toga da se uradi U našoj ponudi se nalazi preko 700.000 auto delova. Tvoj posao je da se pobrineš da se svi auto-delovi na pravi način prikažu kupcima\nKako bi izgledao tvoj radni dan?\nPrikazivanje proizvoda kupcima je uglavnom automatizovan proces, ali se povremeno desi da nekom auto-delu treba pomoć u dodeljivanju odgovarajućih kategorija/atributa kako bi se na pravi način prikazao u ponudi sajta. To je najveći deo tvog posla.\nDopunjavaćeš podatke za postojeće artikle (opisi, slike, uputstva, raspoloživost)\nSprovodićeš politiku cena (ažuriranje informacija o popustima, akcijama i sl.)\nPripremaćeš i ulistavati nove proizvode na sajt\nKreiraćeš izveštaje i pripremati podatke za različite potrebe (izveštaji prodaje, priprema podatka za izvoz na eksterne servise)\nVodićeš računa da su i ostale servisne informacije na sajtu tačne, kao što su radno vreme, neradni dani, razne promocije i sl.\nSarađivaćeš sa ostalim timovima koji pokreću našu prodavnicu – sa prodajnim timom, logistikom, marketingom i IT/razvojnim timom\nInfostud grupa je domaća kompanija koja u svom sastavu ima različite sajtove i mobilne aplikacije u oblasti zapošljavanja, automobilizma, obrazovanja, osiguranja i nekretnina, od kojih su gotovo svi lideri u svojim oblastima poslovanja. Uspešnim nas čini tim od preko 200 kvalitetnih i vrednih ljudi, koji imaju zdrave i konstruktivne stavove prema životu, poslu i drugim ljudima.\nAutoHUB.rs je internet prodavnica novih rezervnih delova, ulja i tečnosti, guma, alata i dodatne opreme za putničke automobile i laka komercijalna vozila svih proizvođača. Našu prodavnicu odlikuju najveća ponuda odmah dostupnih rezervnih delova u Srbiji, stručna tehnička podrška i brza isporuka na željenu adresu.\nVoliš da radiš sa podacima, da ih pretražuješ, otkrivaš veze između njih, da ih kategorišeš\nSistematičan/a si u radu\nVažna ti je preciznost, kapiraš brojeve\nDa imaš žicu i logiku da uvidiš koji proizvod pripada kojoj kategoriji, šta je s čime uvezano i da provališ kako da se tačno prikaže kupcu\nUmeš da pretražiš i pronađeš šta ti je potrebno u velikim tabelama\nDobro poznaješ rad u Ekselu (minimum srednji nivo)\nImaš dobro razumevanje engleskog jezika, naročito pisanog, koje ti omogućava da se snalaziš u aplikacijama koje su na ovom jeziku\nImaš minimum godinu dana iskustva u sličnim poslovima (recimo veb prodavnice)\nPlus je ako te još interesuju automobili i šta se i na koji način odvija “ispod haube”\nDa si fokusiran/a na ostvarivanje ciljeva, i svoje da obaveze završavaš na vreme\nDa dobro funkcionišeš u timu\nDa brzo učiš i da možeš da se snađeš u različitim aplikacijama (Eksel, ali i nekoliko drugih aplikacija koje ćeš koristiti)\nPosvećenost, upornost i samostalnost\nDa postaneš deo onlajn auto-moto porodice Infostuda, kojoj se pored automobila i guma, sad pridružuju i auto-delovi.\nPriliku da gradiš nešto novo u Infostud grupi i da se tvoj doprinos ugrađuje u temelje, u društvu sa vrlooooo motivisanom ekipom


Divlje ptice pevačice na tezgama - Dnevni list Danas\nPočetna » Društvo » Divlje ptice pevačice na tezgama\nProdaja zaštićenih ptica na beogradskim pijacama\n0Piše: M. P. 20. februara 2017. 22.03 Izmenjeno: 16. januara 2018. 10.51\nKako se navodi u saopštenju ovog društva, članovi Tima za borbu protiv krivolova obišli su golubarsku berzu i tamo zatekli dve osobe koje su donele zakonom zaštićene divlje ptice.\nNakon pregleda torbi, prtljažnika automobila i kaveza pronađeno je ukupno 29 jedinki ptica pevačica – 12 češljugara, 13 čižaka, tri zelentarke i jedan obični kos. Jedan čižak pronađen je mrtav u kavezu, a stradao je usled stresa kojem je dugotrajno bio izložen.\nČlanovima Tima za borbu protiv krivolova DZPPS jedan od počinilaca poznat je odranije. Naime, P. B. već je privođen i pravosnažno osu|en na novčanu kaznu zbog posedovanja zaštićenih ptica na berzi u Pančevu u oktobru 2014. godine, kaže se u saopštenju. Protiv počinilaca ovog zlodela nadležni javni tužilac podneo je odgovarajuće krivične prijave.\nkalenic pijaca, pticeBeograd, Novi Sad


Kai Eide: Nemam rok u kojem bi trebalo da sačinim izveštaj o dostignutosti standarda na Kosmetu\nSpecijalni izaslanik generalnog sekretara za procenu dostizanja stanadarda na Kosovu i Metohiji Kaj Eide, koji boravi u dvodnevnoj poseti Srbiji i Crnoj Gori, najavio je da će u toku naredne nedelje Kofiju Ananu podneti usmeni izveštaj o stanju u Pokrajini.\nSledeći potezi međunarodne zajednice u vezi sa Kosovom znaće se posle toga, a zvanični Beograd veruje da će izveštaj Eidea o stanju na Kosovu biti objektivan. Posle sastanka sa ministarom inostranih poslova SCG Vukom Draškovićem, Kai Eide ponovio je da nema rok u kojem bi trebalo da sačini izveštaj o dostignutosti standarda na Kosovu i Metohiji, ali je naveo da će insistirati na zaštiti manjina, decentralizaciji, zaštiti kulturnog i verskog nasleđa i povratku izbeglica:\n"Nadam se da ćemo napredovati u nekim od tih pitanja jer su to ključna pitanja za nas. Takođe, posmatramo u kakvom su međusobnom odnosu različiti procesi, kao na primer pitanja privatizacije, imovinskih i prava na upotrebu jezika. Moramo videti kako oni funcionišu u praksi kako bi mogli da napravimo ozbiljan i sveobuhvatan izveštaj" rekao je Specijalni izaslanik generalnog sekretara za procenu dostizanja stanadarda na Kosovu i Metohiji Kaj Eide.\nEide se u Beogradu susreo i sa predsednikom Srbije Borisom Tadićem, koji mu je preneo zabrinutost zbog pogoršanja bezbednosne situacije i nedavne pogibije dva srpska mladića na Kosovu i Metohiji.\nU centru pažnje srpska javnost i dalje je afera vezana za vojne nabavke i s tim u vezi odgovornosti ministra odbrane Prvoslava Davinića.\nSam Davinić najavio je da će podneti ostavku i o tome obavestio predsednika Srbije i Crne Gore Svetozara Marovića i sve članove Saveta ministara. Ministar je najavio ostavku bez obzira što sve preliminarne provere, kako je rekao, ukazuju na neosnovanost sumnji u bilo kakve elemente organizovanog kriminala u vezi sa nabavkom vojne opreme, a Savet ministara saglasio se sa predlogom ministra Davinića da Ministarstvo odbrane formira komisiju koja će odmah ispitati potpisivanje ugovora o nabavci vojne opreme. Davinićeva partija G17 Plus ne veruje da će on dati ostavku pa je podnela Skupštini državne zajednice inicijativu za njegovo smenjivanje. Kao najbolji način da bi se ubuduće sprečile slične afere, potpredsednik Srpskog pokreta obnove Vlajko Senić predlaže civilnu kontrolu Vojske.\nCivilna kontrola samo je jedna od neophodnih reformi sektora bezbednosti bez koje nema ulaska u Partnerstvo za mir. Drugi je navela zamenik pomoćnika državnog sekretara Sjedinjenih Američkih Država Rozmari di Karlo u razgovoru sa predsednikom državne zajednice Svetozarom Marovićem a to je da će rešavanje slučaja haškog optuženika Ratka Mladića otvoriti Srbiji i Crnoj Gori vrata Partnerstva za mir ali i mogućnost produbljivanja odnosa Beograda i Vašingtona. U razgovoru sa Rozmari di Karlo srpski premijer Vojislav Koštunica izjavio je da je prioritet za Srbiju i Crnu Goru početak pregovora o Sporazumu o stabilizaciji i pridružzivanju sa Evropskom unijom, a zajednički je ocenjeno da je ostvaren napredak u saradnji sa Haškim tribunalom i da je potrebno dovršiti saradnju sa tim sudom.


Zdravstveni sistem prenapregnut, interesovanja za vakcninaciju gotovo da nema - RTV Santos\nZdravstveni sistem prenapregnut, interesovanja za vakcninaciju gotovo da nema\nZbog povećanog broja zaražene dece omikron sojem, dečji dispanzer od prošle nedelje radi u kovid sistemu. Dr Zdravko Ždrale isitče da je ovo, nažalost, iznuđen potez, te da unutrašnjom reorganizacijom kadra pokušavaju u domu zdravlja „Dr Boško Vrebalov“ što bolje da odgovore udaru izazvanim najnovijom varijantom korona virusa.\nDečja kovid ambulanta radi neprekidno od 7 do 20 časova, a u toku svake smene dostupne su dve lekarske ekipe kao i uzorkovači. Praksa je da se roditelji telefonom jave dečjem kovid centru, kako bi se izbegla zadržavanja i nepotrebna čekanja na pregled. Ukoliko, pak, roditelj nije telefonskim putem zakazao pregled, iz dispanzera navode da nema mesta za brigu, jer će svako dete, bilo zakazano ili ne, biti pregledano i testirano, a potvrdu o pozitivnom ili negativnom testu će dobiti u toku tog dana.\nDeca koja boluju od bolesti koje nisu uzrokovane virusom kovid-19, takođe će biti pregledana i lečena, međutim, zbog aktuelne situacije, preventivni rad u ovoj zdravstvenoj ustanovi je obustavljen.\nIpak, i pored ogromnog pritiska na zrenjaninski respiratorni centar, kao i na dečje kovid odeljenje, u gradu na Begeju interesovanje za vakcinaciju gotovo da ne postoji.\nStatistički gledano, od februara 2021. godine, kada je u Zrenjaninu počela imunizacija građana, do današnjeg dana, vakcinisano je oko 50% stanovnika Srednjobanatskog okruga, što je nedovoljno za sticanje kolektivnog imuniteta, objasnio je direktor doma zdravlja „Dr Boško Vrebalov“, dr Zdravko Ždrale, i dodao da je potrebno 80% vakcinisanih kako bi se zaustavilo kruženje virusa.\nPodaci Zavoda za javno zdravlje Zrenjanin govore da je još uvek , i pored mnogih apela, najmanji broj vakcinisanih starosti od 18 do 25 godina.\nPrethodnoPrva rata poreza na imovinu dospeva za tačno sedam dana\nSledećeVetrovito i toplo, povremeno uz olujne vetrove


Prijave – Turizmijada 2019\nPozivamo vas da budete deo još jedne nezaboravne Turizmijade. Pozivamo sve visokoobrazovne institucije, profesore i studente turizma, hotelijerstva, ugostiteljstva, menadžmenta i srodnih oblasti da nam se pridruže. Službeni jezik događaja je engleski jezik.\nKotizacija za studente iznosi 99€ po osobi. U cenu je uključen smeštaj na bazi 4 puna pansiona u hotelima sa 2* u centru Budve, kotizacija za kongres, učešće na svim edukativnim i sportskim takmičenjima.\nKotizacija za profesore i zaposlene u industiriji iznosi 170€ po osobi. U cenu je uključen smeštaj na bazi 4 puna pansiona u hotelima sa 4*, kotizacija za kongres, kao i edukativna i sportska takmičenja.\nBudite deo ove manifestacije te ujedno i najvećeg tradicionalnog okupljanja fakulteta za turizam i hotelijerstvo u Evropi.


SEEbiz.eu / Oglašena peta prodaja zrenjaninske Jugoremedije\nOglašena peta prodaja zrenjaninske Jugoremedije\nDatum objave: 17.05.2019. - 16:12:17\nZRENJANIN - Stečajni upravnik oglasio je još jednu prodaju zrenjaninske fabrike lekova "Jugoremedija" u stečaju, a početna cena iznosi 800 miliona dinara. U oglasu stečajnog upravnika Radovana Savića, javno nadmetanje zakazano je za 24. jun ove godine.\nImovinu Jugoremedije čine industrijski kompleks, upravne zgrade, pomoćni objekti, kao i stan u Zrenjaninu, intelektualna svojina - 24 žiga, 28 motornih vozila, inventar i zalihe.\nProdaja je bila zakazana i u februaru ove godine, po početnoj ceni od 1,2 milijarde dinara, a proglašena je neuspešnom jer nije bilo zainteresovanih kupaca.\nNa toj, četvrtoj prodaji, bile su ponuđene zalihe lekova, mašine i uređaji za proizvodnju lekova, vozila, zgrade i pomoćne zgrade, a procenjena vrednost iznosi 3,8 milijardi dinara.\nU novembru prošle godine prodavana je po početnoj ceni od 1,9 milijardi.


Dejanović: Zajednički rad na popravljanju demografske slike – NovostiDana.rs\nDejanović: Zajednički rad na popravljanju demografske slike\nBEOGRAD – Ministarka bez portfelja Slavica Đukić Dejanović izjavila je danas da će za promenu populacionih parametara biti neophodna saradnja sa drugim resorima, ali i lokalnim samoupravama.\n„Ono što ćemo raditi u ovom mandatu biće vidljivi za nekoliko godina. Populacioni parametri se neće brzo menjati“, rekla je Đukić Dejanović za RTS i dodala da se mora raditi na poboljšanju kvaliteta života ljudi, ali i analizirati unutrašnje migracije selo- grad, jer sa njima počinje populacioni pad.\nOna je podsetila da u Srbiji svake godine nestane grad od 40.000 stanovnika, da je prosečna starost stanovništva više od 40 godina, te da spadamo u stare nacije.\nUkazuje da za loše parametre nisu ekonomski faktori dominantni, što potvrđuje činjenica da se siromašno stanovništvo lakše odlučuje na rađanjnje trećeg, četvrtog deteta, bez većih podsticaja.\n„Sve veći broj obrazovanih žena od 30, 33 godine ne rađaju i ne razmišljaju o rađanju“, kaže Dejanović.\nOna dodaje da žena danas doživljava sebe kao jedinu koja razmišlja o rađanju i čak i kada uđe u bračnuu ili vanbračnu vezu postoji „visok stepen potrebe za psihološkim konforom, te da nema u sistemu vrednosti svest o tome koliko je roditeljstvo najbolje osećanje“.\nVučić se sastao sa predsednikom francuskog Senata\nBela Palanka: Sva biračka mesta otvorena na vreme


Ana Pisonero (Evropska komisija): Razmatramo načine da povežemo Zapadni Balkan sa EU inicijativama povodom COVID-19 - EU Delegacija u Srbiji\nBy Nebojsa objavljeno\t 17/03/2020 Vesti\nPandemija koronavirusa je globalna kriza bez presedana, ozbiljna vanredna situacija za javno zdravlje za građane, društva i ekonomije. Desetine hiljada ljudi je zaraženo, a na hiljade ljudi je umrlo u Evropskoj uniji. Broj zaraženih na Zapadnom Balkanu je u porastu, saopštila je portparolka Evropske komisije Ana Pisonero.\nEvropska unija je glavni donator, investitor i trgovinski partner regiona Zapadnog Balkana. Od 2014, svake godine EU odobrava preko milijardu evra za podršku stanovnicima Zapadnog Balkana. EU je uvek podržavala Srbiju u teškim vremenima. Na primer, tokom i posle poplava 2014. godine sa 180 miliona evra, ili tokom migrantske krize 2015. sa više od 100 miliona evra


Od nigerijske šeme do tajne milionske nabavke EPS-a | Prenosimo\nPočetna strana > Prenosimo > Od nigerijske šeme do tajne milionske nabavke EPS-a\nDokumenta iz Agencije za poslovne registre pokazuju da je ofšor firma Eco Energo Group Corporation u 2008. i 2009. godini, dok je direktor bio Klisura, davala pozajmice firmi Eco Energo Group od oko 532 hiljade evra i 265 hiljada dolara. One su kasnije, zbog toga što nisu mogle da budu vraćene, pretočene u ulog u kapital firme kojoj je novac pozajmljen.\nTomašević je policiji izjavio da je on predložio osobi po imenu Metju Čarls Stouks, kojeg „dugo poznaje”, da uloži novac u posao sa malim hidroelektranama, a on je u međuvremenu osnovao ofšor firmu Eco Energo Group Corporation. Prema dokumenataciji u koju su novinari CINS-a imali uvid - ni policija ni tužilaštvo nisu pokušali da saznaju o kome se zapravo radi.\nSvetlana Gregović je rekla policiji da je zamoljena da potpiše ugovor u ime ove ofšor firme jer Metju Čarls Stouks nije bio u mogućnosti da to uradi.\n(Vladimir Kostić i Dina Đorđević - CINS)


NovaEnergija.net » Fejsbuk ostaje otvoren za političke oglase Fejsbuk ostaje otvoren za političke oglase – NovaEnergija.net\nFejsbuk ostaje otvoren za političke oglase\nwritten by Ivana Karanović November 3, 2019\nOdluka Tvitera da zabrani političko oglašavanje na globalnom nivou podelila je američke političke tabore koji se pripremaju za predsedničke izbore 2020, ali i ukazala na razlike te društvene mreže u odnosu na Fejsbuk koji se protivi zabrani objavljivanja političkih oglasa od kojih samo u narednoj godini očekuje prihod veći od milijardu dolara, prenosi Radio slobodna Evropa (RSE) pisanje svetskih medija.\nNajava direktora Tvitera Džeka Dorsija da će ta društvena mreža zabraniti političko oglašavanje od sledećeg meseca, u SAD je naišla na pohvale demokrata i kritike predizbornog štaba predsednika Donalda Trampa, navodi agencija Rojters.\nDruštveni mediji, uključujući rivala Tvitera, Fejsbuk, nalaze se pod sve većim pritiskom da prestanu da objavljuju oglase koji šire lažne informacije koje bi mogle uticati na izbore, ističe Rojters.\nDirektor Fejsbuka Mark Zakerberg je u sredu, na dan kada je Tviter objavio odluku o zabrani, branio politiku svoje kompanije da dopusti oglase političara s lažnim ili obmanjujućim tvrdnjama, navodeći da Fejsbuk ne želi da guši politički govor.\nFejsbuk je za Rojters potvrdio da su neki zaposleni kritikovali politiku kompanije u internom dopisu. Fejsbuk je obećao da će uložiti napore za suzbijanje dezinformacija posle tvrdnji da je ruska propaganda na toj platformi uticala na ishod predsedničkih izbora 2016. kada je pobedio Tramp.\nTa društvena mreža je ipak odlučila da ne proverava činjenice iz oglasa političara što je izazvalo kritike demokratskih kandidata za izbore 2020.\nDok je štab kandidata za predsedničku nominaciju demokrata Džoa Bajdena pozdravio odluku Tvitera, Bred Parskal koji vodi Trampovu kampanju za reizbor, rekao je da je odluka “pokušaj da se ućutkaju konzervativci” i “veoma glupa odluka” po deoničare kompanije.\nOdluka izvršnog direktora Tvitera da zabrani političko oglašavanje ilustruje oštru simboličnu razliku između Dorsija i Zakerberga. Zakreberg brani kontroverznu politiku svoje kompanije koja u osnovi omogućava političarima da u oglasima lažu, ističe Vašington post.\nRukovodioci Tvitera su svoju odluku pokušali da objasne kao stvar principa, priznajući da je politička potrošnja na oglase iznosila manje od tri miliona dolara tokom kongresnih izbora 2018.\nNa primer, ukazuje list, Tramp – čiji tvitovi svakodnevno dopiru do više od 66 miliona korisnika – nije objavio nijedan oglas na Tviteru u poslednjih sedam dana, dok je za isti period na Fejsbuku potrošio gotovo četvrtinu miliona dolara.\nTokom saslušanja o zaradi Zakerberg je procenio da bi političko oglašavanje sledeće godine činilo oko 0,5 odsto prihoda Fejsbuka. Na osnovu prihoda kompanije u 2018. godini to bi iznosilo 279 miliona dolara, dok se za narednu godinu očekuje da će prihodi iznositi više od milijarde dolara.\nPolitičko oglašavanje je već dugo trn u oku Silicijumske doline, naročito posle izbora u SAD 2016. Pritisak je, ističe Vašington post, rezultirao velikim promenama, pa su Tviter i druge društvene mreže morale da jasnije obeležavaju političke oglase i da proveravaju klijente koji ih kupuju.\nOdluka Džeka Dorsija je značajnija zbog trenutka i principa kojeg on ističe, nego zbog praktičnog efekta koje će ona imati na modernu demokratiju, navodi BBC.\nKoličina i uticaj političkih oglasa na Tviteru predstavlja samo delić prisutnih na Fejsbuku. Dorsi i njegov finansijski direktor su znali da će nova odluka imati malo uticaja na suštinu kompanije. Stoga su izračunali da bi time, po maloj ceni, za posao napravili veliki pomak kod regulatora i javnog mnijenja. A mogli bi i vragolasto provocirati Fejsbuk, koji se, na tom terenu, nalazi u težoj poziciji.\nNe može biti puka slučajnost da se Dorsijeva objava desila samo dve nedelje posle govora Zakerberga o istoj temi. Linija razdvajanja između kompanija korisna je za Tviter jer stavlja breme na Fejsbuk koji ponovo treba da brani svoj stav, ocenjuje BBC.\nBBC ističe da se procenjuje da će američke kampanje za predsedničke izbore potrošiti oko šest milijardi dolara na oglašavanje, ali većina će otići na televizijske oglase, a oko 20 odsto na digitalne oglase.\nTakođe, Tviter ima mnogo manje korisnika od Fejsbuka – u februaru je tvrdio da ima 126 miliona dnevno aktivnih korisnika, dok se Fejsbuk u septembru hvalio s 1,63 milijarde.\nFejsbuk ostaje otvoren za političke oglase was last modified: November 2nd, 2019 by Ivana Karanović\nHIGH FASHION vs STREET STYLE: Pogledajte treći panel konferencije Deichmann Fashion Talk\nDA LI ĐAVO JOŠ UVEK NOSI PRADU?: Pogledajte četvrti panel konferencije Deichmann Fashion Talk\nInstagram omogućava video prenose tokom perioda od...\nTwitter: Sve je i dalje u 140...\nTramp nije dao ni cent za TV...


Hrvatska: Srbija treba da se suoči sa zločinima - 06.05.2015, Sputnik Srbija\nHrvatska: Srbija treba da se suoči sa zločinima\nMinistar unutrašnjih poslova Hrvatske Ranko Ostojić ponovio je danas da od Srbije očekuje da se obračuna sa počiniocima ratnih zločina. 06.05.2015, Sputnik Srbija\nvesti, evropa, svet, hrvatska\n23:00 06.05.2015 (Osveženo: 10:58 24.08.2021)\nMinistar unutrašnjih poslova Hrvatske Ranko Ostojić ponovio je danas da od Srbije očekuje da se obračuna sa počiniocima ratnih zločina.\n„Pozvao sam srpske vlasti da pokažu da su spremne da ispune evropske standarde, a to podrazumeva suočavanje s tim da osobe koje su počinile zločin moraju biti izvedene pred lice pravde… Može se ljutiti ko god hoće, ali što se toga tiče, ta stvar će morati da bude odrađena“, rekao je Ostojić u Splitu komentarišući Vulinovu reakciju na njegovu izjavu u Borovom Selu, prenela je agencija Hina.\nOn je dodao da sve zemlje moraju da ispune visoke kriterijume za ulazak u EU kao što je to učinila i Hrvatska.\nVulin je reagovao na Ostojićevu izjavu da će omogućavanjem suđenja ubicama hrvatskih policajaca u Borovom Selu kod Vukovara Srbija moći da dokaže svoj evropski put. Poručio je Hrvatskoj da prvo pogleda u svoje dvorište pre nego što kritikuje Srbiju.


Ime i prezime Nikola Simić - 'Pop'\nU pionirskim danima fudbala u Beogradu bio je među prvim "zvezdama", a igrao je na svim mestima u timu, najčešće polutku i centarhalfa. Jubilarnu 100. utakmicu za BSK odigrao je na levom krilu.\nUčivši bogosloviju do osmog razreda, 1911. igrao je za podmladak i posle toga za prvi tim beogradskih "plavih". U zimu 1915/16, zajedno sa srpskom vojskom, kao izbeglica prešao je Albaniju i preko Krfa stigao do Francuske, gde je uz školovanje, uspešno igrao u Nici, Monaku, Marseju, Grenoblu, Lionu i Tuluzu, a pola godine igrao je i u Oksfordu (Engleska).\nKad se vratio u domovinu, ponovo je obukao "plavi" dres BSK - Beograd (1919-1925). Kao izvanredan tehničar i jedan od najboljih igrača, bio je kapiten tima, a kad je 1925. prestao da igra, bio je dugo godina funkcioner kluba.\nDeset puta je igrao za gradsku selekciju Beograda i jedanput za reprezentaciju Jugoslavije: 2. septembra 1920. u Anversu protiv Egipta (2:4) na tzv "utešnom turniru" na olimpijskim igrama. To je bila druga utakmica ondašnje reprezentacije Kraljevine Srba, Hrvata i Slovenaca.


Pentagon štedi 78 milijardi dolara u pet godina - Klix.ba\nSAD Pentagon štedi 78 milijardi dolara u pet godina\nPentagon štedi 78 milijardi dolara u pet godina\n7.1.2011. u 09:59\nAmerički ministar odbrane Robert Gates najavio je u četvrtak uštede u budžetu Pentagona od 78 milijardi dolara u idućih pet godina, uz smanjivanje brojnosti kopnene vojske i marinaca, povećanje premija zdravstvene zaštite za vojnike i druge mjere štednje.\nTaj je potez dio širih napora Obamine administracije za smanjivanje ogromnog godišnjeg budžeta vojske, većeg od 500 milijardi dolara, u svjetlu napora za obuzdavanje nacionalnog deficita.\n"Mi nismo izuzeti od nadzora i zatraženo je da vidimo što možemo napraviti s manje dolara", rekao je Gates novinarima u Pentagonu.\nOn je ocijenio da budžet predstavlja minimalni nivo nužne potrošnje za odbranu, s obzirom na "mnoge sigurnosne izazove u svijetu".\nPrema planu štednje, nakon 2014. godine, do kada bi afganistanske snage trebale preuzeti odgovornost za sigurnost zemlje, kopnena vojska SAD-a bi se smanjila za 27.000 vojnika, a marinski korpus za 20.000 pripadnika, čime bi se uštedjelo šest milijardi dolara.\nOko sedam milijardi dolara godišnje bi se trebalo uštedjeti na povećanju premija zdravstvenog osiguranja za vojnike, na koje se trenutno troši više od 50 milijardi dolara ili oko 10 posto godišnjeg budžeta.\nDijelovi Gatesovog plana štednje vjerovatno će naići na protivljenje zastupnika u Kongresu, koji su se ranije opirali povećanju zdravstvenih premija za vojnike i ukidanju programa oružja, ako oni znače manje radnih mjesta u njihovim saveznim državama.\nPrijedlog budžeta predviđa potrošnju od 553 milijardi dolara u 2012, što je 13 milijardi dolara manje od prvobitnog zahtjeva Pentagona, ali još uvijek predstavlja tri posto realnog povećanja.\nMinistar Gates je ocijenio da će ta sredstva biti dovoljna za potrebe oružanih snaga.


PCVesti - Rekordan broj svetskih IT kompanija na jednom mestu – RoadShow 08\nRekordan broj svetskih IT kompanija na jednom mestu – RoadShow 08\nInformatički događaj sezone, kako se ne samo među predstavnicima IT branše, naziva tradicionalni „RoadShow“, koji već osam godina za redom organizuje vodeća domaća IT kompanija „Pakom“, ove godine vraća se na Kopaonik.\nPakom „RoadShow 08“ održava se od 19. – 21. septembra, u hotelu “Grand” i kongresnoj sali u “Konacima” na Kopaoniku, i strukturno je podeljen na stručni, sportsko-humanitarni i zabavno-rekreativni deo.\nOvogodišnji Pakom „Road Show 08“ karakteriše rekordno prisustvo predstavnika najvećih svetskih informatičkih kompanija. Naime, ovo je prvi put da se u Srbiji na jednom mestu okupi čak 24 renomirana imena kao što su Microsoft, HP, Fujitsu Siemens, ASUS, MSI, AMD, Kingston, Verbatim, Genius i dr.\n„Ponosni smo što će na ovogodišnjem Pakom „RoadShow“-u biti više stranih kompanija nego što je ikad do sada prisustvovalo na bilo kojoj IT manifestaciji u Srbiji. Uz priznanja i višestruke Ugovore koji pokrivaju sve segmente poslovanja, za nas je to najbolji dokaz uspešnog rada, ali i potvrda da napor koji ulažemo u razvoj informacionih tehnologija u Srbiji ne ostaje nezapažen“ – kaže suvlasnik i direktor Pakom Grupe, Dejan Pavlović.\nPakom „Road Show 08“ će tako biti prilika da se predstavnici 300 najznačajnijih preduzeća koja se bave razvojem i prodajom kompjuterske tehnologije, upoznaju sa najnovijim trendovima i strategijom razvoja kompjuterskih tehonologija kod nas i u svetu.\nPrema rečima direktora Pakom Grupe „Roadshow“ je uvek događaj koji garantuje nezaboravno druženje, ali i da predstavlja konkretan doprinos kompjuterskoj branši. Zato se uz predstavljanje noviteta u svetskoj IT tehnologiji, na „Roadshow“-u razmatraju najvažnija aktuelna pitanja, ali i teme koje tretiraju uočene probelme.\nNa Pakom “RoadShow 08” posebna pažnja biće posvećena predstavnicima medija za koje će biti organizovane specijalne prezentacije sa konferencijama za novinare na kojima će govoriti predstavnici 15 renomiranih svetskih IT kompaija, mežu kojima su i ASUS, MSI, AMD, Siemens, Verbatim, NEC Monitori, Viewsonic i drugi.\nPakom “RoadShow 08” biće i prilika za razmenu mišljenja i u opuštenoj atmosferi, ali i za dokazivanje sportske umešnosti i humanosti jer će kao prateći sadržaji biti organizovani turnir u košarci, ručak u prirodi, žurka na bazenu, paintball turnir i, kao poseban doživljaj, čuvena Pakom žurka, ovoga puta u “Gardenu”.\n„ IT branša je branša mladih ljudi, a to znači da se u ovom poslu još ima i po malo strasti, emocija i želje za dokazivanjem. Zato će i ove godine deo manifestacije biti usmeren ka zabavi i sportskim takmičenjima, koja će ove godine imati i humanitarni karakter“ – ističe Pavlović.


Kina će predstaviti nove mere finansijske reforme - Kineski Radio Internacional\nKina će predstaviti nove mere finansijske reforme\n2020-05-28 13:38:16 | CRI\nKina će uvesti 11 mera finansijske reforme u bliskoj budućnosti, objavila je u sredu Kancelarija za financijsku stabilnost i razvoj pri Državnom savetu.\nPrema najavi, biće uveden poboljšani mehanizam za podsticanje i obuzdavanje koji bi zahtevao od komercijalnih banaka da efikasnije pružaju finansijske usluge malim i mikro preduzećima. Banke će biti ocenjivane u aspektima kao što su alokacija kredita, primena regulatornih politika i inovacija proizvoda i usluga i podsticaće se da daju različite cene prilikom kreditiranja tih preduzeća.\nBiće sprovedena dalja reforma malih i srednjih banaka, poput ubrzavanja dopune kapitala tih banaka, prikupljanja sredstava kroz više kanala i kombinovanja dopune kapitala sa optimizacijom korporativnog upravljanja.\nVladine finansijske institucije na svim nivoima podstiču se da garancijama podrže mala preduzeća i poljoprivrednike u pokušaju da podele rizike i pomognu preduzećima da nastave sa radom i prevaziđu teškoće.


Atletika - Vikend pun medalja za atletičare Panonije\nNapisano u kategoriji Atletika, 9 marta, 2020\nU subotu, 07. marta 2020. godine, u Velikom Gradištu, u organizaciji Atletskog kluba VGSK – Veliko Gradište, održan je vec tradicionalni – „Srebrno jezero polumaraton“ a održan je na stazi koja se pruža obalom Dunava i Srebrnog jezera, a u skladu sa pravilima Atletskog saveza Srbije (ASS).\nMedu više od 300 prijavljenih trkača, AK Panonija su predstavljali već dobro poznati trkač polumaratona profesor fizičke kulture Novica Stojanović i Ivan Jevtić koji tek kreće sa polumaratonskim trkama. Po kišnovitom vremenu i vlažnoj stazi Novica je staz dužine 21.097 m istrčao za 1:18,45 i osvojio srebrnu medalju u generalnom plasmanu na ovom polumaratonu. Ovo je samo uvod za buduća takmičenja na kojima će Novica nastupati, a trener Saša Stojilović i dalje tvrdi da je Stojanović medju najboljim seniorima dugoprugašima u državi.\nIvan Jevtić je zadovoljan svojim novim licnim rekordom koji sada iznosi 1:35,49 minuta. Istog dana, u organizaciji Planinarsko sportskog kluba „Balkan“ iz Beograda na planinskoj trci pod nazivom „Čičak Trail“ na stazi dužine 6.4km, koje je održano u beogradskom naselju Višnjica, mladi junior, član AK Panonija Nikola Borka je bio neprikosnoven, pa je po kiši i blatu prvi došao do cilja i tako zaradio zlatnu medalju i pobednicki pehar.\nOvo je samo uvertira za Prvenstvo Srbije u planinskom trčanju koje će se održati 25.aprila u Vršcu, gde će Nikola pokušati da se domogne dresa reprezentacije Srbije i učešća na Balkanijadi u toj disciplini. Drugi atletičar Panonije koji je ušao u sastav reprezentacije Srbije je takođe po struci profesor fizičkog vaspitanja Ivan Miškeljin koji je branio boje Srbjie na Balkanijadi za veterane (BAMACI) koja je 08. marta održana u atletskoj dvorani na Banjici.\nAtletičari Srbije nastupili su tako na takmičenju koje je okupilo 15 zemalja učesnica. Miškeljin je nastupio u trci na 3000m (M45) i vremenom 10:13,30 zauzeo četvrto mesto. Kako je Ivan višegodišnji prvak Srbije u maratonu, za njega je ovo kratka distanca a i uslovi u dvorani i na otvorenom nisu isti pa se već početkom aprila očekuju medalje u njegovim disciplinama. AK Panonija iako najmlađi atletski klub u Pančevu već sada staje na lidersku poziciju po broju osvojenih medalja na Prvenstvima Srbije, a plan uprave kluba je\nda i ubuduće tako ostane.


Održan okrugli sto Doprinos socijalnoj inkluziji i borbi protiv diskriminacije marginalizovane populacije u Srbiji\nDana 14. oktobra 2013. godine, Praxis je organizovao u Beogradu okrugli sto „Doprinos socijalnoj inkluziji i borbi protiv diskriminacije marginalizovane populacije u Srbiji” u okviru istoimenog projekta finansiranog od strane Ministarstva inostranih poslova Kraljevine Norveške.\nNa okruglom stolu su, pored predstavnika Praxisa i partnera u sprovođenju projektnih aktivnosti iz organizacija Edukativni centar Roma iz Subotice i Osvit iz Niša, u svojstvu uvodničara na pojedine teme govorili i Davor Rako, nacionalni službenik za pravnu zaštitu UNHCR, Jasmina Benmansur, pomoćnica ministra iz Ministarstva pravde i državne uprave, Zorica Lončar Kasalica, načelnica Uprave za upravne poslove Ministarstva unutrašnjih poslova, Goran Bašić, zamenik Zaštitnika građana za pitanja nacionalnih manjina, Žarko Šunderić, menadžer Tima za socijalno uključivanje i smanjenje siromaštva i Marija Zarić iz kancelarije Poverenika za zaštitu ravnopravnosti.\nU okviru tri sesije koje su se odnosile na upis u matičnu knjigu rođenih, sticanje državljanstva, prijavu prebivališta i pristup ličnim dokumentima, zatim na pristup socioekonomskim pravima i zaštitu od diskriminacije, predstavljeni su rezultati i promene postignute u prethodne tri godine, a koje se odnose na normativni okvir i praksu postupanja nadležnih organa i institucija u ostvarivanju navedenih prava. Istovremeno su predstavljeni i najznačajniji problemi u ostvarivanju prava, a kroz diskusiju su iznete neke od mogućnosti olakšavanja pristupa pravima socijalno ugrožene i marginalizovane populacije.\nOkrugli sto okupio je 48 učesnika, predstavnika lokalnih organa i institucija, resornih ministarstava, kao i nevladinih i međunarodnih organizacija.\nPreuzmite: Dnevni red\nPreuzmite: Prezentacija o zaštiti Roma od diskriminacije\nPročitano 8533 puta\nViše iz ove kategorije « Održan okrugli sto Novosti u oblasti upisa u matične knjige rođenih i pribavljanja ličnih dokumenata u Novom Sadu\tOdržan okrugli sto Novosti u oblasti upisa u matične knjige rođenih i pribavljanja ličnih dokumenata u Nišu »


2.500 dinara - Konsultacija sa nutricionistom i izrada jelovnika\nKonsultaciju i razgovor sa nutricionistom,\nIzradu individualnog jelovnika po inovativnom sistemu Solar 511,\nKonsultacija traje 45min - 90min.\nIshrana po sistemu Solar 511 se podjednako primenjuje i kod zdravih osoba, kao i kod osoba koja pate od određenih oboljenja i poremećaja jer se može kombinovati sa drugim terapisjkim protokolima.\nUkoliko želite da se hranite zdravo i izbalansirano, da ojačate svoj imunitet i da regulišete metabolizam, onda je ova ponuda idealna za Vas.\nSMC (Solar Medical Center) poseduje najsavremenije metode u medicinskoj nutritivnoj terapiji, čiji sistem ishrane Solar 511 Lifestyle najefikasnije reguliše metabolizam kod dece i odraslih.\nSOLAR 511 je inovativni sistem izbalansirane ishrane koja usklađena sa ekspertskim protokolom suplementacije i pravilnom fizičkom aktivnošću obezbeđuje efikasnu prevenciju, regulaciju metabolizma, jačanje imuniteta, postizanje idealne telesne mase i fizičke kondicije.\nIdealni jelovnici se izrađuju za decu, trudnice, sportiste, osobe sa metaboličkim poremećajima…


Miljan miljanić 1930-2012\nTema: Miljan miljanić 1930-2012\n19.01.2012, 21:05 #1\nMiljan Miljanić, popularni Čiča, promenio je istoriju fudbala na ovim prostorima. Od kada je, prilično neočekivano, preuzeo prvi tim Crvene zvezde 1966. godine, pa do odlaska u penziju sa mesta predsednika FSJ 35 godina kasnije, bio je ključna ličnost za razvoj fudbala u obe tadašnje Jugoslavije.\nMiljanić je aktivnu karijeru zarvšio u Fudbalskom savezu, tada još uvek Jugoslavije. Današnji čelnik nacionalne kuće fudbala Tomislav Karadžić obratio se okupljenima u Skupštini grada.\nPre stupanja na predsedničku funkciju Miljanić je u dva navrata bio selektor reprezentacije Jugoslavije, sa kojom se oba puta plasirao na Svetsko prvenstvo. Na ispraćaju su bili mnogi njegovi naslednici - Ivica Osim, Slobodan Santrač, Milovan Đorić, Dejan Savićević, Vladimir Petrović Pižon.\nIz nekadašnje zajedničke države Miljanića su ispratili mnogi heroji najlepše igre: Faruk Hadžibegić, Safet Sušić, Dušan Bajević, Predrag Pašić, Zvonimir Boban, Ivica Šurjak, Ivan Gudelj, Slaven Zambata.\nMiljanić je bio solidan igrač Crvene zvezde, pre nego što će kao trener\npostaviti temelje najtrofejnijeg kluba na ovim prostorima. Crveno-beli su od 1957. do 1992. čak 15 puta dočekali proleće u Evropi (uključujući 4 polufinala i 2 finala evro-kupova), a Miljanov pulen i učenik Dragan Džajić samo će nastaviti isti posao i dovesti Zvezdu do Barija i Tokija.\nNa klupi u Tokiju sedeo je Miljanićev kum Vladica Popović, koji se oprostio u ime kluba, kojeg su predstavljale i preostale dve zvezde - Dragoslav Šekularac i Dragan Stojković Piksi (Rajko Mitić više nije među živima), kao i brojni heroji navijača, među kojima su Jovan Kule Aćimović, Stanislav Karasi, Siniša Mihajlović, Dejan Stanković i Dejan Petković. Sadašnje rukovodstvo predvodio je predsednik Vladan Lukić.\nVreme kada je Miljanić vodio klubove, reprezentaciju i savez bilo je drugo,\nmirnije vreme, u kojem su odnosi između klubova bili mnogo bolji nego danas. Partizanovu delegaciju predvodio je predsednik Dragan Đurić.\nMiljanić je bio vizionar, koji je od sredine šezdesetih najpre trajno promenio način igre Crvene zvezde, da bi deceniju kasnije isto ostvario i u madrdskom Realu.\nTo su u Beogradu potvrdili Amansio, kojem je bio trener, i Emilio Butragenjo, koji će obeležiti narednu deceniju najtrofejnijeg svetskog kluba.\nMiljanić je bio važno ime u evropskim i svetskim okvirima, osvajač šest\nnacionalnih titula i duplih kruna u tadašnjoj SFRJ i Španiji. Evropsku kuću fudbala predstavljao je član Izvršnog komiteta UEFA i predsednik FS Rumunije Mirčea Sandu, a specijalni izaslanik FIFA bio je Vlatko Marković, predsednik FS Hrvatske.\nNa sahrani i kasnijoj komemoraciji viđene su mnoge javne ličnosti, među kojima su predsednik Boris Tadić i ministar unutrašnjih poslova Ivica Dačić.\nNjegove stranačke kolege Petar Škundrić i Aleksandar Antić imali su pored društvene i sportsku ulogu, kao čelnici Crvene zvezde.\nI tokom karijere i po odlasku u penziju Miljanić je imao mnogo kritičara,osmo i dvanaesto mesto na svetu mnogi su smatrali neuspehom, a njegova kadrovska rešenja često su izazivala negodovanje javnosti. Podaci govore sasvim drugu priču. Zvezdu je preuzeo u najuspešnijoj eri Partizana i učinio ubedljivo najuspešnijim jugoslovenskim klubom, dovevši je do polufinala Kupa šampiona. Madridskom Realu doneo je revoluciju i postavio temelje boljih dana posle krize, osvojivši dve uzastopne titule (u prethodnih 6 godina uzeli su samo jednu). Fudbalski savez Jugoslavije je napustio posle četiri uspešna kvalifikaciona ciklusa ispresecana sankcijama, a na svakom od takmičenja selekcija je stigla bar do druge runde. U šest ciklusa koji su usledili naše selekcije su četiri puta ispale u kvalifikacijama, a dvaput u uvodnoj fazi takmičenja, uz jednu pobedu i pet poraza. O razvoju mlađih generacija fudbalera izlišno je govoriti, Srbija verovatno nikada nije imala manje fudbalera koji bi mogli postati svetska klasa, uprkos velikom medijskom\ntrudu na njihovoj promociji. Za imena koja su ispratila Miljana na poslednje putovanje znao je ceo svet iako tada nije bilo interneta. Njegov odlazak idealan je trenutak da se postavi pitanje: ima li nade za


Bukvarević s predstavnicima boraca\nFederalni ministar za pitanja boraca i invalida odabrambeno-oslobodilačkog rata Salko Bukvarević se, u sjedištu tog ministarstva u Sarajevu, sastao s predstavnicima Koordinacije boračkih udruženja FBiH koja njeguju tradicije ARBiH, Udruženja maloljetnih boraca, JOB unije veterana Federacije BiH i Udruge zaboravljenih branitelja.\nPredstavnici Kordinacije boračkih udruženja, Udruženja maloljetnih boraca i JOB unija veterana Federacije BiH suglasili su se s predstavnicima Federalnog ministarstva da je neophodno donošenje Zakona o pravima demobilisanih branilaca i članova njihovih porodica, koji je realan i provediv.\nUdruga zaboravljenih branitelja ostala je pri zahtjevu da usvajanje Zakona o pravima demobilisanih boraca i članova njihovih porodica, koji je usaglasila Zajednička komisija na sjednici održanoj 30. jula.\nPrijedlog koji su podržali svi predstavnici boraca, koji je usaglašen na sastanku, jeste da bude formiran Fond za borce koji bi bio punjen na osnovu Zakona o igrama na sreću, kao i od neutrošenih sredstava Federalnog ministarstva za pitanja boraca i invalida, kantona i općina.\nNaredni sastanak s predstavnicima boraca planiran je za sljedeću sedmicu, saopćeno je iz Kabineta ministra Bukvarevića.


Partizan vraća bivšeg centra? - Sportske.net\nPartizan vraća bivšeg centra?\nU danu kada se javila spekulacija da bi Lester Bo Mekejleb mogao da se vrati u Partizan sa crno-belima je počeo da trenira momak koji je karijeru gradio u NBA ligi, Barseloni i Unikahi.\nVečiti, imate poruku iz Berlina!ABA LIGA: Olimpija i Sutjeska kompletirale spisak!Vujošević: "Neće me isprovocirati da tužim Partizan"Zašto se Partizan odrekao svog ''najjačeg oružja''?Časovi ljubavi - ''Dule, legendo Partizana, hvala ti za sve!''\nKošarkaški klub Partizan okrenuo je novu stranicu u klupskoj istoriji izborom novog rukovodstva i rastankom sa trofejnim stručnjakom Duškom Vujoševićem kojem nije ponuđen produžetak saradnje.\nNa redu je izbor novog trenera ali se u hodu radi na angažovanju pojačanja koja bi omogućila Partizanu ravnopravan status u ABA ligi sa ekipama koje su već angažovale igrače koje prave razliku.\nPrva spekulacija vezana za neko ozbiljno pojačanje javila se u četvrtak ujutru i vezana je za povratak Lestera Boa Mekejleba, dok je u četvrtak uveče stigla još jedna konkretnija informacija.\nTreninzima KK Partizan priključio se Kosta Perović (30), bivši centar crno-belih i nekadašnji reprezentativac koji je prethodne dve sezone proveo u Jeniseju iz Krasnojarska.\nMomak koji je karijeru počeo u Beopetrolu u Partizanu je proveo pet godina da bi se 2007. preselio u Okland gde je zadužio opremu Golden Stejt Voriorsa. Kako nije uspeo da se dokaže u NBA ligi Kosta Perović se vratio u Evropu, nastupao za Pamesu, Barselonu i Unikahu pre selidbe u Jenisej.\nU zavisnosti od želja novog trenera Partizana biće odlučeno da li će Kosta Perović ponovo zaigrati u crno-belom dresu ali je za sada jasno da će u svom bivšem klubu iskusni centar održavati formu dok ne usledi adekvatna ponuda.


Završen pretres Backovićevog stana, ništa nije pronađeno – Informer\nPripadnici Državne agencije za istrage i zaštitu (SIPA) okončali su danas pretres stana bivšeg zamjenika komandanata Teritorijalne odbrane Zaima Backovića u Sarajevu, koji je izvršen po naredbi Suda BiH radi rasvjetljavanja svih okolnosti u slučaju “Dobrovoljačka”.\nPretres je počeo oko 14.00 časova, a pripadnici SIPA-e su nakon nepuna dva sata naustili stan u Ulici Antona Hangija 9, nakon čega su Backović i penzionisan general Armije RBiH Sefer Halilović dali izjave novinarima.\n“Nisu ništa našli. Otišli su prazni. Zapisnik je prazan”, rekao je Backović sarajevskim medijima i dodao da nije nedostupan organima gonjenja niti da je bježao iz BiH.\nPenzionisani general Halilović podržao je Backovića.\nPortparol Tužilaštva BiH Boris Grubešić rekao je Srni da Backović nije uhapšen već da mu je uručen poziv da se javi na ispitivanje.


Rusija podigla kamatne stope, produžila pauzu u kupovini strane valute | Gde Investirati\nSeptember 14, 2018\tComments 0\nRuska centralna banka podigla je kamatne stope u petak, po prvi put od 2014. godine i obećala da neće kupovati stranu valutu na tržištu do kraja ove godine zbog rizika po rublju i američkih sankcija.\nCentralna banka Rusije podigla je kamatne stope na 7.5 posto sa 7.25 posto, naglašavajući da ne namerava nova povećavanja u narednih godinu dana.\nGuverner Elvira Nabiullina kaže da je odluka za povećanje stopa usledila zbog ograničavanja rizika visoke inflacije, zbog volatilnosti rublje i planiranog povećanja PDV-a naredne godine. Ona dodaje da ovo povećanje nije naznaka stezanja kaiša.\nU susret novim sankcijama\nCentralna banka Rusije je takodje odlučila da produži pauzu u kupovini strane valute do kraja ove godine, dok je prethodni rok bio kraj ovog meseca. Ove kupovine su stopirane kako bi se ograničili gubici rublje. Ruska valuta je potonula oko deset procenata u poslednjem talasu rasprodaje početkom avgusta.\n“Geopolitički faktori su se promenili u avgustu, a nesigurnost oko sankcija protiv Rusije se povećala”, naglasila je Nabiullina.\nRublja košta 67.46 prema dolaru, sa dvogodišnjeg minimuma od 70.60 koliko je dotakla protekle sedmice.\nOvaj potez centralne banke će ograničiti godišnju inflaciju na 5 do 5.5 posto u 2019. godini, dodaje guvernerka u susret očekivanom zatezanju sankcija od strane SAD.\nSledeći sastanak zakazan je za 26. oktobar, prenose strane agencije.\nPrevious Efikasnije carinjenje ekspresnih pošiljaka\nNext Al Dahra kupila PKB\nTags Elvira Nabiullinarubljaruska centralna banka\nNa azijskim berzama u utorak se trguje oprezno, nakon jučerašnjeg pada cena akcija na Wall Streetu i evropskim tržištima, dok je kurs dolara stabilan.\nMeđunarodni monetarni fond (MMF) u svojoj najnovijoj ekonomskoj prognozi predviđa da će ekonomija Makedonije u ovoj godini rasti po stopi od 3,2 odsto, a naredne od 3,4 procenata.


Beogradska benzinska stanica "Zmaj 1" u novom ruhu\nOvaj objekat nalazi se na auto-putu Beograd-Zagreb i jedan je od najmodernijih u mreži od više od 400 benzinskih stanica kojima NIS upravlja u Srbiji i zemljama regiona. Tim povodom danas su ovu benzinsku stanicu obišli zamenik gradonačelnika Beograda, Goran Vesić, generalni direktor kompanije NIS, Кiril Tjurdenjev i direktorka marketinga i komunikacija u kompaniji McDonald’s Srbija, Desanka Landauer.\nGeneralni direktor kompanije NIS, Кiril Tjurdenjev, naveo je da, zahvaljujući investicijama u maloprodaju, NIS danas ima jednu od najmodernijih i najvećih mreža u celom regionu:\nКompanija NIS na tržištima Srbije i regiona upravlja mrežom od preko 400 benzinskih stanica u dva maloprodajna brenda, NIS Petrol i premijum brend GAZPROM. Pored Srbije, NIS-ov premijum brend benzinskih stanica, GAZPROM, posluje na tržištima Bosne i Hercegovine, Bugarske i Rumunije. Pažljivo odabranom ponudom vrhunskih goriva, dopunskog asortimana, kao i stalnim unapređenjem usluge i proizvoda, GAZPROM benzinske stanice usmerene su na zadovoljenje potreba najzahtevnijih potrošača. Na teritoriji Grada Beograda NIS raspolaže mrežom od 63 maloprodajna objekta u čiji razvoj i modernizaciju je kompanija od 2009. godine uložila više od 30 miliona evra.\nnaftna industrija srbije/zmaj\nVučić najavio: Za prvo dete 300.000, umesto dosadašnjih 100.000 RSD\n22/02/2022 | 12:08\nPrva kompanija u Srbiji koja uvodi ČETVORODNEVNU radnu nedelju\nNajskuplja avio karta Lufthanze 22.670 EUR i stalno je rasprodata


Dubočica bolja od superligaša - JuGmedia\nU sklopu priprema za novu fudbalsku sezonu, GFK Dubočica iz Leskovca juče je u Nišu, u prijateljskoj utakmici, bila bolja od superligaša Radničkog, rezultatom 1:2 (0:1).\nPauzu između dva prvenstvena kola ekipa Radničkog iz Niša iskoristila je za odigravanje utakmice sa leskovačkom Dubočicom, u kojoj su igrači Dubočice pokazali veću želju za pobedom pa je i rezultat u korist gostujuće ekipe.\nPovela je Dubočica autogolom jednog igrača Radničkog a potom je na početku drugog poluvremena Dušan Savić zabeležio novi pogodak za Dubočicu.\nDo kraja utakmice, za konačan rezultat, jednom se zatresla i mreža gostiju 1:2.\nPosle nove pobede na pripremnim utakmicama trener Dubočica Slaviša Božičić je izraaaazio zdovoljstvo o tome ako ekipa izgleda u ovom trenutku.\n„Nastavićemo da se nadograđujemo kao tim i imamo još puno prostora za to. U utakmici sa Radničkim pokazali smo da dobar deo utakmice možemo da odigramo u visokom ritmu. Očekujem da do početka prvenstva budemo u stanju da taj intenzitet održimo tokom svih 90 minuta“, kazao je.\nNova pripremna utakmica očekuje Dubočicu već u subotu, kada će u Vlasotincu, na Rosulji, odmeriti snage sa domaćom Vlasinom.\nU prethodnim utakmicama Dubočica je savladala Jedinstvo u Paraćinu 4:1 i Radnički u Pirotu sa 3:1.\nPodsetićemo da su u ovom prelaznom roku u Dubočicu stigli Tarik Čmajčanin iz FK Ibar iz Rožaja i Slobodan Stojković iz Jagodine.


Hypo banka tvrdi da nije umiješana u sumnjive poslove\nSjedište Hypo Alpe Adria grupe u Podgorici\nHrvatski sajt Necenzurirano.com je objavio spisak korisnika višemilionskih kredita koje je firmama i pojedincima, navodno, odobrila Hypo Alpe Adria banka, a koji su sada, prema tvrdnjama ovog Internet glasila, predmet istrage austrijskih državnih organa, zbog sumnje da je opran novac sumnjivog porijekla.\n"Navodi hrvatskog sajta Necenzurirano.com o istragama u vezi kreditnih aranžmana su apsolutna neistina", rekla je za RSE Željka Radulović, portparol crnogorske filijale Hypo Alpe Adria banke, koja kaže i da će povodom pisanja hrvatskog web sajta, biti preduzete određene pravne radnje.\n"U Crnoj Gori posluju Hipo Alpe Adria banka i Hypo lizing i to u skladu sa svim zakonskim pretpostavkama i regulativom, potpuno transparentno. Nema nikakve istrage niti bilo kakvih, navodno sumnjivih poslova tako da definitivno ne možemo da komentarišemo sadržinu web sajta jer su već preduzete pravne mjere čiji je cilj zaštita Hipo grupe i naših klijenata od ovakvih neistina," kazala je Radulović.\nHrvatski sajt Necenzurirano.com je objavio popis pravnih i fizičkih lica u Crnoj Gori, kojima je Hypo Alpe Adria grupa, navodno, odobravala sumnjive, rizične kredite, kroz koje je opran novac sumnjivog porijekla, kojim je na temelju povjereničkih ugovora raspolagala Hypo Grupa.\nObjavljeni spiskovi su klasifikovani po državama za: Hrvatsku, Srbiju, Bosnu i Hercegovinu, Sloveniju i Crnu Goru. Oko 280 miliona, Hypo banka je pozajmila samo crnogorskim klijentima, plasiranih kroz 75 kredita, a među korisnicima kredita se nalaze firme vlasnika zvučnih imena.\nAko su navodi sajta Necenzurirano.com tačni, Global Montenegro, kompanija za menadžment i konsalting, čiji je osnivač premijer Milo Đukanović, dobila je kredit od pet i po miliona eura.\nNa spisku su i preduzeća pojedinaca, koje u domaćoj javnosti važe kao bliske premijeru: Vektra Dragana Brkovića, kompanija Čelebić Tomislava Čelebića i KIA Montenegro premijerovog kuma Vuka Rajkovića. Tu je i Cijevna komerc Danila Petrovića, a slijede i Carine Čeda Popovića, Željeznički prevoz Crne Gore, pljevaljski Rudnik uglja...\nNa spornom spisku su i krediti preduzeća Secondo Porto iz Kotora, čiji su vlasnici Ivica Šarić i Zoja Dudić, supruga biznismena Dragana Dudića, koji je nedavno ubijen u Kotoru. Nijedan od ovih kredita nije manji od 2 miliona i 300 hiljada eura, a najviše, 16 miliona i 300 hiljada je, navodno, dato za kredit firmi Cijevna komerc.\nInače, Hipo Alpe Adria banka je, pošto je, po izbijanju krize, zapala u velike teškoće, nacionalizovana od strane austrijske države krajem prošle godine, a njen bivši izvršni direktor Volfgang Kulterer je nedavno uhapšen zbog pronevjere.\nIstraga se proširila i na zemlje regiona, a najviše reagovanja afera je izazvala u Hrvatskoj zbog navoda austrijske policije da je dio pronevjerenog novca završio u toj zemlji i špekulacija o navodnoj umješanosti bivšeg premijera Iva Sanadera, koji je to, u međuvremenu, demantovao. Za Hipo aferu se, prema tamošnjim medijima interesuje, hrvatsko tužilaštvo, a istragu je pokrenula i slovenačka policija.\nU Crnoj Gori se, krajem prošle nedjelje, oglasio izvršni direktor ovdašnje filijale Hipo banke Tarik Telaćević, koji je rekao da su depoziti njihovih štediša sigurni, te da ova afera ne može izazvati domino efekat u Crnoj Gori, čemu, po njegovom mišljenju, u prilog ide okolnost da na adresu crnogorske Centralne banke, nije stiglo nijedno obavještenje o istrazi Hypo grupacije u Crnoj Gori.\nU Centralnoj banci danas nijesu imali šta da kažu na ovu temu, jer u toj instituciji smatraju da ovim pitanjem treba da se bave drugi državni organi. U policiji, takođe nije bilo moguće dobiti nikakvu informaciju.


srbijasport.net - OK Kuršumlija - Kuršumlija - Vesti\nOdbojka / Žene / Kuršumlija\nKuršumlija Odbojka / Žene\n05.04.2018 09:27 toplickevesti.com 943\nU poslednjem kolu Druge lige Istok ŽOK ”Kuršumlija” je savladala ekipu OK ”Hajduk Veljko” iz Negotina rezultatom 3:2 (25-18,18-25,17-25,25-18,15-6). - Iako oslabljeni uspeli smo da savladamo veoma borbenu ekipu iz Negotina i završimo prvenstvo na zadovoljavajućem četvrtom mestu. Sezona za nas nije završena jer nas očekuju takmičenja mlađih...\n11.02.2018 13:27 toplickevesti.com 1064\nU 14. kolu Druge lige Istok ekipa ŽOK ”Kuršumlija” savladala je ekipu ŽOK ”Student” u Nišu rezultatom 3:0 (25-13,25-19,25-22). - Dobrim servisima, stabilnim prijemom i dobrom igrom u polju, nismo dozvolili iskusnijoj ekipi iz Niša da opravda ulogu favorita u ovom meču - kaže Slaviša Milosavljević, trener ŽOK Kuršumlija....\n04.02.2018 20:32 toplickevesti.com 1121\nU 13. kolu Druge lige-istok odbojkašice ŽOK ”Kuršumlija”savladale su odličnu ekipu ŽOK ”Pirot” rezultatom 3-2(13-25,25-27,25-13,25-20,15-12). Odigrali smo jednu interesantnu i neizvesnu utakmicu punu preokreta. Uspeli smo posle izgubljena prva dva seta da promenimo pristup igri i zabelezimo pobedu. Posle dugo vremena odigrali smo onako kako ja...\n29.01.2018 13:01 toplickevesti.com 1207\nU dvanaestom kolu Druge lige Istok ekipa Zaječara savladala je kod kuće ekipu Kuršumlije rezultatom 3-0 (25-15,25-6,25-15). - Ekipa Zaječara je u svim elementima igre za klasu bila bolja od nas i pokazala da je sa pravom bez poraza lider na tabeli. Očekivao sam da ćemo, iako oslabljeni neigranjem par igračica zbog bolesti, da pružimo veći otpor, međutim, kao da smo se predali i pre...\n24.12.2017 14:57 toplickevesti.com 1531\nU poslednjem kolu jesenjeg dela Druge odbojkaške lige Istok, ekipa ŽOK Kuršumlija savladala je u Negotinu ekipu Hajduk Veljka rezultatom 3:2 (24-26,25-22,25-21,24-26,15-11). Iako nekompletni uspeli smo da u jednoj neizvesnoj utakmici savladamo veoma borbenu ekipu Negotina, kaže trener Milosavljević i sumirajući polusezonu kaže: “Uprkos lošem...\n18.12.2017 09:02 toplickevesti.com 1296\n10.12.2017 22:29 toplickevesti.com 1042\n04.12.2017 08:56 toplickevesti.com 604\nNovi bodovi za odbojkašice Kuršumlije\nU 8. kolu druge lige istok ekipa ŽOK ”Kuršumlija” savladala je ŽOK ”Aleksinac” rezultatom 3:0 (25-21,25-13,25-11). Od prvog do poslednjeg poena odigrali smo sigurno, u svim elementima igre smo bili bolji od protivnika i sasvim zasluženo pobedili. U ovoj utakmici smo pružili šansu svim devojkama koje ne igraju u prvoj postavi, koju su opravdale svojom...\n19.11.2017 11:14 toplickevesti.com 788\nČetvrta uzastopna pobeda Kuršumličanki\nU šestom kolu Druge lige Istok, odbojkašice ŽOK ”Kuršumlija” savladale su ekipu OK ”Desetka” iz Niša rezultatom 3:2 (19-25, 25-21, 25-16, 17-25, 15-7). - Odigrali smo još jednu utakmicu sa puno oscilacija u igri. Veliki broj grešaka netipičnih za ovaj nivo takmičenja, umalo nas je koštao pobede. Zabeležili smo...\n13.11.2017 06:39 toplickevesti.com 903\nOdbojkašice Kuršumlije savladale Paraćin\nU petom kolu Druge lige Istok ŽOK „Kuršumlija“ savladao je ŽOK ”Paraćin” rezultatom 3:2 (27-25,20-25,25-14,19-25,15-12). Trener Kuršumličanki Slaviša Milosavljević kaže da je njegova ekipa u zanimljivoj utakmici, punoj oscilacija u igri obe ekipe, imala više sreće i prisebnosti u odlučujućim trenucima i tako zabeležila treću...


Fotografija kakvu nemamo često priliku da vidimo: Predsednik Srbije u podrumu svog oca, uz čašu najboljeg vina (FOTO) - mediji.net\n- Retke su večeri kada se smejem i opuštam. Sedim u podrumu svog oca, pijem srpski šardone i pripremam se za teške obaveze. Tek da ljudi ne pomisle, kako se pravim, da uvek radim. Htedoh da kažem, a unapred znam da će malo ko da poveruje, samo sam običan čovek - napisao je predsednik Vučić.\nVučić i Erdogan: Odnosi Srbije i Turske na najvišem nivou\nDvojica sagovornika su u telefonskom razgovoru razmenila iskustva u borbi protiv koronavirusa i ponovo istakla da je solidarnost među zemljama i narodima ključna za pobedu nad pandemijom.Oni su izrazili nadu da će se Srbija, Turska i čitav svet izboriti sa aktuelnim teškoćama i vratiti se...


► Vlada Kosova se obavezala na primenu svih sporazuma iz Brisela, i onog o ZSO\nVlada Kosova preuzela je primenu svih obaveza po sporazumima proisteklim iz briselskog dijaloga, i onog o Zajednici opština sa srpskom većinom, stoji u Nacionalnom programu za sprovođenje Sporazuma o stabilizaciji i pridruživanju (SSP) 2020-2024, koji je usvojen prošle nedelje u Vladi Kosova, piše Koha ditore.\nDeo obaveza SSP-a je i da normalizuje odnose sa Srbijom, uključujući primenu potpisanih sporazuma, poštovanje principa regionalne saradnje i efikasne saradnje sa misijom spoljne politike, bezbednosti i odbrane EU, navodi list.\nU dokumentu se takode pominje sporazum o osnivanju Zajednice (Asocijacije) opština sa srpskom večinom, protiv kojeg se Pokret samoopredeljenje neprestano angažovao. Nije, međutim, opisan put koji treba slediti i radnje koje je moguće poduzeti.\n"U decembru 2015. godine Ustavni sud je doneo presudu u vezi sa Sporazumom o Zajednici opština sa srpskom većinom. Vlada Kosova će uvek postupati u potpunosti u skladu sa Ustavom Kosova i odlukom Ustavnog suda", piše u Nacionalnom programu za sprovođenje SSP-a, čiji je primerak obezbedio Koha Ditore.\nUstavni sud je utvrdio kršenja u svih sedam poglavlja sporazuma, ali ga nije poništio i preporučio je da se prilikom pripreme statuta izbegne kršenje Ustava i zakona.\nOvaj sporazum je derivat prvog sporazuma za normalizaciju odnosa Kosova i Srbije, obrađen je nekoliko puta od 2013. godine, ali sporazum o principima za ZSO potpisan 2015. godine tokom vlade koju je vodio Isa Mustafa Ustavni sud proglasio je neustavnim.


Ekonomske posledice katastrofe u Japanu\nVrednosti akcija na svetskim berzama padaju nakon zemljotresa i cunamija u Japanu\nEvropske i berze u Aziji zabeležile su nagli pad danas posle upozorenja japanskih funkcionera da se pojavila pojačana radijacija u jednom od reaktora nuklearne elektrane koja je teško oštećena u nedavnom zemljotresu u Japanu.\nInvestitori se oslabađaju deonica u jeku zabrinutosti zbog ekonomskih posledica katastrofalnog zemljotresa i cunamija, koji je ubrzo posle zemljotresa pogodio japansku obalu u petak.\nNikei, indeks deonica na tokijoskoj berzi, do kraja dana je izgubi deset odsto ukupne vrendosti, čemu je prethodio jučerašnji pad vrednosti deonica od šest odsto. Slična je situacija na honkonškoj berzi, gde su deonice zabeležile prosečan pad od skoro tri odsto. Deonice na evropskim berzama takođe gube vrednost. Na frankfurtskoj berzi je zabeležen pad od oko četiri odsto, na londonskoj više od dva odsto, a pariskoj više o tri odsto. Japanska vlada pokušava da umiri tržišta i poslovne krugove, pa je u finansijska tržišta juče upumpala rekordnih 183 milijarde dolara, a danas još 61 milijardu dolara.\nJapan se borio sa spornim privrednim rastom i visokim javnim dugom i pre cunamija i zemljotresa. Ekonomske posledice tih katastrofa su i dalje nepoznate.\nEkonomisti predviđaju da će u Japanu kratkoročno doći do daljeg privrednog usporavnjka zbog nestašice energije, oštećene transportne infrastrukture i drugih problema. Ali, oni smatraju da će potreba za obnovom oštećene infrastrukture, dugoročno gledano, podstaći rast japanske privrede.\nMeđutim, oslabljena je ekonomska perspektiva nekih od kompanija koje se bave nuklearnom energetikom u Japanu. Deonice američkog privrednog giganta, Dženeral elektrika, koji gradi nuklearne elektrane, pala je za više od šest odsto pre današnjeg otvranja njujorške berze. Vrednost deonica Ekselona, najvećeg američkog vlasnika nuklearnih elektrana, pala je za skoro tri odsto. Dve kompanije koje prodaju luksuznu robu, Tifani i Kouč, zatvorile su nekoliko svojih prodavnica u Japanu.


RTS :: EU: Dva poglavlja umesto tri – "politička odluka"\nPolitika EU: Dva poglavlja umesto tri – "politička odluka"\nponedeljak, 11. dec 2017, 17:32 -> 19:29\nEU: Dva poglavlja umesto tri – "politička odluka"\nOdluka da Srbija danas u Briselu otvori dva umesto tri nova poglavlja "politička je odluka" zemalja članica EU, rečeno je "Tanjugu" u Briselu. Zemlje članice ovom odlukom želele su da podrže evrointegracioni napredak Srbije, ali i da ukažu da se "može bolje", posebno u oblasti reforme pravosuđa i antikorupcijske politike u zemlji.\n"Odluka da se u decembru otvore poglavlja 6 i 30, ali ne i 33, zasnovana je na stavu dela zemalja članica koje smatraju da Srbija ne radi dovoljno kada je reč o ispunjavanju, na prvom mestu, Akcionog plana za poglavlje 23", kažu diplomatski izvori Tanjuga u Briselu.\nZemlje članice, među kojima su Nemačka, Francuska, Velika Britanija, Hrvatska i Švedska, takav stav su zauzele posle rednovnog izveštaja Evropske komisije o napretku Srbije u poglavljima 23 i 24, koja se odnose na vladavinu prava.\nIzveštaj, u koji je Tanjug imao uvid, navodi da Srbija u oblasti reforme pravosuđa zaostaje u uspostavljanju "efikasnog, transparentnog i u celoj državi rasprostranjenog sistema za procesuiranje slučajeva".\nNavodi se da su kašnjenja i dalje prisutna u usvajanju strategije tužilaštva, kao i u aktivnostima usmerenim na poboljšanje rezultata rada srpskog Tužilaštva za ratne zločine.\nKao "ozbiljno kašnjenje" od strane Srbije, Evropska komisija u svom dokumentu navodi usvajanje Zakona o Agenciji za borbu protiv korupcije, kao i Zakona o finansiranju političkih partija.\nIsti dokument navodi i kašnjenje u usvajanju Zakona o pravima i slobodama nacionalnih manjina, kao i Zakona o rodnoj ravnopravnosti, Zakona o besplatnoj pravnoj pomoći i Zakona o zaštiti podataka.\nKada je reč o poglavlju 24, izveštaj Evropske komisije u koji je Tanjug imao uvid navodi da Srbija mora da pojača napore u oblasti finansijskih istraga, mera usmerenih protiv pranja novca i zapleni imovine.\nKada je sloboda izražavanja i medija u pitanju, izveštaj Komisije navodi da se Srbija "i dalje suočava sa ozbiljnim izazovima" u toj oblasti.\nU Briselu naglašavaju da su celokupan porces i dinamika pristupnih pregovora Srbije uslovljeni prvenstveno napretkom u oblasti poglavlja 23 i 24 i poglavlja 35, koje se odnosi na normalizaciju odnosa Beograda i Prištine.\n(utorak, 12. dec 2017, 10:14) - anonymous [neregistrovani]\nNe ispunjavaju,posebno ne,hrvatsk,rumunija i bugarska,ali su u nato i uradile su jos neke stvari,kada mi to uradimo bicemo deo eu,konkretno kosovo,sankcije rusima,i ulazak u nato,ostalo su lazi i obmane\n(utorak, 12. dec 2017, 10:11) - anonymous [neregistrovani]\nTek kada izadju vise ne odlucuju i dalje su u procesu\n(ponedeljak, 11. dec 2017, 20:19) - Rade [neregistrovani]\nKo ne bi voleo da pravo i pravda zažive u svojoj zemlji. Pa za to netrebaju poglavlja EU ili bi sve zemlje bile kriminalne organizacije da nisu moćni izmislili novi kolonijalni sistem zvani EU. Hvala Hrvatskoj mnogo što nas usporava a verujem da bi voleli da danas budemo član EU. Pa kada Hrvatska ima obavezu da za 2016 godinu uplati u budžet 536 miliona evra onda bi Srbija iz svog nučnog budžeta morala da upalti milijardu evra .I tako živi ta birokratska tvorevina EU sa budžetom za 2017 godinu od 158 milijardi evra a niko nevidi dobra od toga do oni što su je stvorili. Koja ludost da 28 država odvoji 158 milijardi evra nekoj zajednici bez Ustava i zakona sa 847 zastupnika i brdom poverenika. Hvala ti Hrvatska čuvaj nas i usporavaj da preživimo kad neznamo sami sebe da sačuvamo..\n(ponedeljak, 11. dec 2017, 19:19) - Миша Јовановић, Сан Дијего, Калифорнија [neregistrovani]\nЗа оне који не виде на дужи период наша најбоља “подршка" долази од Хрватске\nи треба је што више подржавати у томе. Није нама место у том друштву.\nТри Југославије треба да нам буде добра опомена.\n(ponedeljak, 11. dec 2017, 19:06) - Nikola [neregistrovani]\nHvala susjedima :-)\nUvek su tu za nas kada je tesko!\n(ponedeljak, 11. dec 2017, 18:51) - anonymous [neregistrovani]\nHrvatska je pre clanstva povukla pojedine zakone, pa ih je vratila posle, Svedska je korumpirana, time sto pojedini politicari dele stanove rodjacima, moze li biti bolje?\n(ponedeljak, 11. dec 2017, 18:38) - anonymous [neregistrovani]\nMeni nije jasno kako može i Velika Britanija da o tome odlučuje!?? Zar nisu oni u procesu istupanja iz EU?\n(ponedeljak, 11. dec 2017, 18:20) - anonymous [neregistrovani]\nA zemlje clanice\nDa li sve zemlje u EU ispunjavaju Vase norme?\nIzveštaj EK o Srbiji pred zemljama EU početkom novembra\nOtvorena poglavlja 13 i 33 u pregovorima sa EU\nSrbija danas otvara poglavlja 13 i 33, šta nam ona donose?\nKurc za napredak u pristupnim pregovorima Srbije\nOtvorena još dva pregovaračka poglavlja\nKoliko građani znaju o evropskom putu Srbije?\nPregovori sa EU, šta za Srbiju znači otvaranje novih poglavlja?\nOdluka EU: Sa Srbijom se otvaraju poglavlja 6 i 30\nKo je Džon Jovanović, direktor kancelarije DFC-a u Beogradu\nVučić za Rojters: Nema brzog političkog rešenja za KiM\nSimbolično otvorena kancelarija DFC-a u Beogradu, investicije SAD za budućnost regiona\nŠapčani će na pet biračkih mesta glasati i treći put\nGrenel: Realizacija sporazuma znači masovno otvaranje radnih mesta\n24° C 23° C 20° C 21° C 21° C 11° C


Nestle Health Science kupio deo Vital Foodsa - Retail Serbia\nNestle Health Science kupio deo Vital Foodsa\nNestle Health Science kupio je deo novozelandske kompanije Vital Foods, specijalizovanoj za razvijanje rešenja za gastrointestinalne probleme na bazi kivija.\nOva akvizicija predstavlja još jednu u nizu koju je Nestle sproveo u poslednjih godinu dana. Osim kupovine dela Vital Foods-a, Nestle je obezbedio udeo i u kompanijama Vitaflo, CM&D Pharma i laboratoriji Prometeus. Na ovaj način, Nestle ostvaruje svoj strateški cilj, koji predstavlja dobijanje nove generacije prehrambenih proizvoda, baziranoj na spajanju prehrane i farmacije.\nKako se navodi u saopštenju, preko ove akvizicije Nestle Health Science dobio je mesto u upravi kompanije Vital Foods, čime se otvara prilika da Nestle Health Science stručnjaci pomognu usmeravanje budućeg razvoja proizvoda kao i komercijalnu strategiju kompanije. Inventages, kompanija koja upravlja Nestle Venture fondovima, već je niz godina investitor Vital Foodsa.\nKompanija "Vital Foods" osnovana je 1991. godine, i od tada je rezvila nekoliko inovacija u prehrambenim proizvodima u cilju njihovog zdravijeg sastava. "Kivi Kraš" i "Flo bovel helt" su, na novozelandskom tržištu, njeni najpoznatiji proizvodi.


Dodik namjerava ukinuti Specijalno tužilaštvo Žurnal - Jedina slobodna teritorija\nDodik namjerava ukinuti Specijalno tužilaštvo\nObjavljeno: 09.03.2011. u 17:27h\nKoncem februara, ničim izazvan, predsjednik Republike Srpske Milorad Dodik pozvao je na opštenarodnu borbu protiv organizovanog kriminala i korupcije. Poslije pet godina premijerskog mandata Dodik se naprasno dosjetio da bi ove društvene pošasti mogle destabilizovati i urušiti Republiku Srpsku, koja “nikada nije bila jača i prosperitetnija”. Predsjednik je sebe izuzeo iz djelokruga rada pravosudnih organa, valjda misleći da je čist kao suza i da tužilaštva i sudovi u njemu treba da vide tek “najvjernijeg saveznika” kako bi se stalo u kraj kriminalcima koji godinama pljačkaju ovdašnji puk.\nŠTA NIJE ISTRAŽILA ČAĐINA POLICIJA\nPredsjednikov poziv pravosudnim institucijama da krenu u obračun sa kriminalom i korupcijom licimjeran je s obzirom na činjenicu da se upravo protiv Dodika u Tužilastvu BiH vodi istraga za organizovani kriminal i nanošenje štete budžetima RS i BiH od 115 miliona maraka. Jedan od osumnjičenih u ovom predmetu je i Aleksandar Džombić, koji je po Dodikovom nalogu ustoličen za novog entitetskog premijera. Isti taj Džombić danas poručuje da onaj ko nije spreman da radi na suzbijanju korupcije “može odmah da ide”.\nČovjek koji je preuzimajući premijerski mandat u svom ekspozeu borbi protiv kriminala i korupcije posvetio cijelu jednu rečenicu, sada, naprasno osvješten, formira Koordinacioni tim koji će pratiti provođenje vladine Strategije u borbi portiv ovih društveno pogubnih pojava. U Koordinacionom timu sve faca do face, od predsjednika Vlade, preko ministara pravde i unutrašnjih poslova do predstavnika policije, tužilaštava i Specijalnog tužilaštva. Ako je pravosuđe nezavisno od bilo kakvog uticaja izvršne vlasti, kome je i zašto potreban Koordinacioni tim u kojem će se predstavnici izvršne vlasti i tužioci zajedno baviti borbom protiv organizovanog kriminala i korupcije? Opljačkanom narodu sigurno nije, ali jeste izvršnoj vlasti kako bi uvukla politiku u pravosuđe, pokušavajući da pravosudne instutucije stavi pod svoju punu kontrolu.\nParadoks je tim veći što u Koordinacionom timu sjedi premijer RS, kojeg državno tužilaštvo tereti za zločinačko udruživanje, te ministar pravde Džerald Selman, koji se dovodi u usku vezu sa bjekstvima notornih ubica i zatvora. Selman je takođe pod paskom Tužilastva BiH koje vodi istragu o nepravilnostima u radu zatvorskih ustanova u RS u vrijeme njegovog rukovođenja Ministarstvom pravde.\nŠta očekivati od borbe protiv kriminala i korupcije koju ministar unutrašnjih poslova RS Stanislav Čađo relativizira do mjere da izjavi da je “bio razočaran i bijesan kada je saznao da komandiri policijskih stanica za bezbjednost saobraćaja u RS nisu ni prijavljivali svoje podređene zbog korupcije”. Svođenje organizovanog kriminala i korupcije na “čišćenje” institucija od podmitljivih činovnika, potvrda je da se cijela priča pokušava razvodniti, jer da nije tako ministar bi trebalo da reaguje zato što krim inspektori tužilaštvima nisu podnijeli nijednu krivičnu prijavu po osnovu izvještaja Glavne službe za reviziju, u kojima se ukazuje na brojne nezakonitosti u javnim ustanovama i fondovima. Ili, zašto policija nije istražila zašto su i kako su sve entitetske institucije kupile poslovne prostore u zgradi Dodikovog povlaštenog neimara Slobodana Stankovića. Zabrinjavajuće je, zapravo, što ministar unutrašnjih poslova javno demonstrira bijes, jer funkcija koju obnaša podrazumjeva čvrstinu, hladnonkrvnost i razumno ponašanje.\nAko Čađo, kao i ostala vladajuća svita, zaista žele pravu i punu borbu protiv kriminala i korupcije, prvo treba sami da daju odgovore na neka pitanja. Čađo, recimo, treba javnosti da objasni kako je i od kog novca prije par godina sagradio kuću u banjalučkom naselju Nova varoš, vrijednu par miliona maraka. Odgovor na ovo, kao i mnoga druga pitanja koja se odnose na porijeklo imovine ili velike poslove vladajuće elite, javnost neće dobiti.\nPriče o borbi protiv kriminala i korupcije, torpedovane iz Dodikovog kabineta, suštinski je pokušaj vladajuće oligarhije da izvrši pritisak, primarno na tužilaštva, koja bi trebalo da vode politički motivisane procese, ponajprije protiv neposlušnika i protivnika režima. Krajnja meta cijele papazjanije je Specijalno tužilaštvo RS i njegov ključni predmet “Medicinska elektronika” (o ovom slučaju “Žurnal” je pisao više puta), odnosno namjera vlasti da prvooptuženog u slučaju, banjalučkog biznismena i Dodikovog kuma Mileta Radišića, oslobodi svake krivice. Vlastodršcima nije toliko bitan slučaj “Medicinska elektronika” koliko istraga koju Specijalno tužilaštvo vodi o dodjeli 40-tak dunuma zemljišta u samom centru Banjaluke Radišićevoj firmi “Grand trejd”. Prema saznanjima “Žurnala”, tragovi ove istrage vode do samog vrha vlasti u RS. Da vlast po svaku cijenu želi umiješati svoje prste u ove slučajeve potvrđuje i činjenica da je Nikica Bajić, jedan od osumnjičenih u slučaju “Medicinska elektronika”, priznao da je bio član organizovanog zločinačkog udruženja, ali da banjalučki sud izbjegava da potvrdi njegov iskaz. Kada bi sud to učinio, po automatizmu bi “pao” i Radišić, osumnjičen da je vođa organizovane kriminalne grupacije, poslije čega bi više godina proveo iza rešetaka.\nPrema saznanjima “Žurnala”, upravo zbog ovog slučaja Dodik namjerava da ukine Specijalno tužilaštvo, ali zvanična inicijativa o tome još nije pokrenuta. “Ne mogu da komentarišem nešto što nisam ni čuo. Ne znam ko je to najavio. Ima raznih spekulacija, pa i o tome da će Sava presušiti. Čak i da ima, vi znate moj odnos spram tužilaštava, da su oni partneri u ovoj priči”, rekao je ministar Čađo, nimalo bijesan zbog priča da bi RS mogla da ostane bez Specijalnog tužilaštva.\nVlast, međutim, cepti od bijesa jer Specijalno tužilaštvo u prethodnim godinama nije isposlovalo optužnice u procesima čiji su glavni akteri bili, ili su još, pripadnici opozicionih stranaka. Neimenovani izvori iz Specijalnog tužilaštva tvrde da nema nikakvih nagovještaja da bi ova pravosudna institucija mogla biti ukinuta, te da nastavljaju da rade na svim predmetima, pa i na slučaju “Grand trejd”. Ironija je da Specijalno tužilaštvo RS sada hoće da ukine onaj koji ga je i osnovao – Milorad Dodik. On ni u oktobru 2006. godine, kada je Specijalno tužilaštvo uspostavljeno, a ni danas, nije želio odlučnu borbu protiv kriminala i korupcije. Prije pet godina namjeravao je da Specijalno tužilaštvo postane batina kojom će šibati političke neistomišljenike i protivnike. Kako to Specijalno tužilaštvo nije postalo, realno je očekivati da vladajuća većina u parlamentu zatražiti njegovo ukidanje.


Ostali sportovi - Streljaštvo: Bronza za Dejana Pešića na Kupu Srbije\nNapisano u kategoriji Ostali sportovi, 29 novembra, 2021\nProteklog vikenda je u Nišu održano drugo kolo Kupa Srbije po A programu, na kojem je uspešno natupilo devet takmičara Streljačke družine “Pančevo 1813”.\nEkipa seniora vazdušnom puškom je osvojila treće mesto i osam bodova za učešće u finalu Kupa, Dejan Pešić je osvojio bronzanu medalju i osam bodova sa 624,8 krugova, a ispred njega su bila samo dva aktuelna reprezentativca Kovačević i Stefanović.\nJunior Aleksa Rakonjac je osvojio srebrnu medalju i deset bodova sa 623,6 krugova vazdušnom puškom, koliko je imao i prvoplasirani Marko Ivanović, reprezentativac iz Kragujevca, a sa malo boljom zadnjom serijom. Aleksa je osvojio šesto mesto i pet bodova u konkurenciji seniora, i znatno doprineo rezultatu ekipe, kao i Dalibor Pavlović sa 594,45 krugova. Uspešno su nastupile juniorke puškom Teodora Kondić sa 609,2 kruga i Iva Rakonjac sa 605,6 kruga, ali nedovoljno za osvajanje bodova.\nEkipa seniora vazdušnim pištoljem sastavljena od tri juniora je osvojila četvrto mesto i sedam bodova. Marko Ninković je osvojio peto mesto i šest bodova, sa 542 kruga, Stefan Kešišjan je sa 539 krugova osvojio osmo mesto i tri boda, Velimir Ninković je sa 535 krugova osvojio deseto mesto i jedan bod, a juniorka Marina Mijatović je sa 525 krugova osvojila deveto mesto i dva boda za finale.\nNaredno treće kolo Kupa Srbije biće održano 25.decembra u Beogradu, a do tada će učestvovati na dva međunarodna turnira u Beogradu i Osjeku.\nBronza za Viktora Pešića u bacanju kladiva na…\nKarate: Bronza za Marka i Filipa na Kupu Srbije za…


"Mi smo priznali Kosovo kao nezavisnu državu 2008. godine i trudimo se da razvijemo korektne i pozitivne odnose sa Kosovom. Podržavamo sve države regiona da postanu članice Evropske unije, zato što je to interes za evropsku sigurnosti i stabilnost, ali je to takođe i način kako da se reše mnogi lokalni problemi, mnoge regionalne tenzije", ističe Petriček.\nOn dodaje da vlada Češke podržava dijalog između Beograda i Prištine, kako bi se prevazišla prošlost i našao način kako da "žive zajedno u ujedinjenoj Evropi".\nPodržavamo težnje Kosova da postane članica mnogih međunarodnih organizacija\nRSE: Kada govorimo o pregovorima između vlade i predsednika u Češkoj o kosovskom pitanju, bilo je nesuglasica i unutar češke vlade. Vi se niste složili sa ministrom unutrašnjih poslova Janom Hamačekom o tome da li treba podržati Kosovo u naporima da postane članica Interpola. Šta pokreće sve ove podele?\nPetriček: Podržavamo težnje Kosova da postane članica mnogih međunarodnih organizacija. Diskutovali smo sa ministrom unutrašnjih poslova i predstavili smo argumente koji idu u prilog članstvu. Verujemo da Interpol ima značajnu ulogu, posebno kada je reč o borbi protiv organizovanog kriminala. Kosovo je na kraju povuklo zahtev za članstvom, ali bismo voleli da sarađujemo sa kosovskim vlastima da poboljšamo situaciju, kada je reč o kriminalu i borbi protiv organizovanih kriminalnih mreža jer je to takođe i naš interes zbog bezbednosti u našem regionu.\nRSE: Pomenuli ste da se od Srbije i Kosova očekuje da nastave dijalog o normalizaciji odnosa. Sjedinjene Države sada imaju dva izaslanika u ovom procesu, od Evropske unije se takođe očekuje da imenuje svog predstavnika. To je mnogo diplomatskih napora. Kako vi gledate na ovaj proces? Mogu li Kosovo i Srbija sklopiti mir?\nPetriček: Verujem i nadam se da ćemo videti napredak u dijalogu u narednim mesecima. Što se tiče Evropske unije, mi sada čekamo imenovanje novih predstavnika, novog sastava Evropske komisije i visokog predstavnika. Đuzep Borelj, koji je uspešno prošao saslušanje u Evropskom parlamentu, već je izjavio da je dijalog između Srbije i Kosova na listi njegovih prioriteta i mogu samo da kažem da Češka Republika podržava ulogu Evropske unije kao posrednika, medijatora u ovom procesu.\nU diskusiji sa našim partnerima sa obe strane rekli smo da od njih očekujemo da izbegnu bilo kakve korake koji bi mogli da ugroze dijalog, kao što su restriktivne mere koje su preduzele vlasti Kosova ili nedostatak volje za komuniciranjem sa druge strane.\nRSE: Borelj dolazi iz Španije koja je jedna od pet zemalja članica Evropske unije koje ne priznaju Kosovo kao državu. Da li to može nešto da promeni?\nPetriček: Đuzep Borelj će predstavljati Evropsku uniju, a ne Španiju, i budući da je bio vrlo otvoren, rekao je da je dijalog njegov prioritet. Ali verujem da i države članice imaju ulogu. Imamo države članice koje priznaju Kosovo, nekoliko članica koje nisu priznale Kosovo, ali nas to ne sprečava da razvijamo dobre odnose i sa Beogradom i sa Prištinom.\nRSE: Nakon odluke Evropske unije da se odloži početak pregovora o članstvu sa Severnom Makedonijom i Albanijom, među državama Zapadnog Balkana preovladava skepticizam prema proširenju. Kakav je stav Češke Republike prema proširenju Evropske unije?\nPetriček: Moja država je podržala proces proširenja kao jednu od ključnih politika Evropske unije i pružamo podršku svim zemljama Zapadnog Balkana u njihovoj nameri da postanu članice EU. Smatram da je odluka koja je doneta u oktobru u Evropskom savetu pogrešna i za nas je sada važno da uverimo naše partnere na Balkanu da želimo da radimo sa njima, da je proces proširenja i dalje kredibilan.\nMoramo da učinimo ono što je do nas na unutrašnjem planu, ali je za nas važno da i Evropska unija ispuni svoj deo dogovora i potvrdi posvećenost proširenju na zemlje Zapadnog Balkana. I Severna Makedonija i Albanija postigle su napredak u proteklim godinama i trebalo bi da ih ohrabrimo da nastave sa reformama, kako bismo ulogu EU u regionu učinili kredibilnom.\nRSE: Nazvali ste tu odluku pogrešnom. Koje bi mogle biti posledice takve odluke?\nPetriček: Mi smo u kontaktu sa obe države (Severnom Makedonijom i Albanijom). Verujemo da bi napredak trebalo da se nastavi, da obe zemlje treba da nastave sa reformama. Istovremeno, u toku su aktivnosti, sastanci sa našim partnerima u Evropskoj uniji, da im objasnimo da su proces i politika proširenja ono što će doneti stabilnost i bezbednost regionu koji je već sada okružen zemljama članicama Evropske unije.\nRSE: Kako vidite ideju o specijalnom partnerstvu zemalja Zapadnog Balkana i Evropske unije, umesto punog članstva u Uniji?\nPetriček: Za Češku Republiku mora da postoji kredibilna perspektiva ukoliko se nudi članstvo. Mi verujemo da je proces evrointegracija zasnovan na zaslugama, ali da mora da postoji jaka posvećenost sa evropske strane da omogući ulazak u Uniju čim države ispune sve uslove za članstvo.\nRSE: Mnogi su pozvali Evropsku uniju da ubrza proces proširenja, da zaštiti Balkan od negativnog ruskog uticaja. Kako vidite učešće Rusije u regionu?\nPetriček: Za nas je važno da EU ostane kredibilan partner za države Zapadnog Balkana. Mi smo partner koji nema ambiciju da samo održi stabilnost u regionu, već i da obezbedi ekonomski i socijalni boljitak za građane regiona. Tokom poseta, na primer Severnoj Makedoniji, diskutovali smo o zabrinutosti zbog mogućeg uticaja aktera koji ne podržavaju demokratiju, slobode i vladavinu prava u regionu.\nRSE: Kako vidite talas porasta proruskih osećanja u državama kao što je Srbija, ili u Republici Srpskoj, entitetu Bosne i Hercegovine?\nPetriček: Komunicirali smo sa našim partnerima u svim državama, kako bismo im garantovali da se proces proširenja ne dešava zbog nas, već upravo zbog pozitivnih promena za građane koji žive u ovim državama. Verovatno bi trebalo da aktivnije komuniciramo i sa javnim mnjenjem u regionu, takođe. Da će reforme koje tražimo stvoriti bolje poslovno okruženje, da će ojačati demokratske institucije i da će poboljšati život ljudi.\nRSE: Kako vidite trenutne odnose vaše države sa Rusijom?\nPetriček: Pokušavamo da imamo korektne odnose sa Rusijom. Mi smo članica Evropske unije i poštujemo naš trenutni zajednički pristup, posebno nakon aneksije Krima i konflikta u Istočnoj Ukrajini, uveli smo režim sankcija i od tada nismo promenili stav zato što nije bilo nikakvih pozitivnih promena sa ruske strane.\nRSE: Za kraj, da li ćete gledati fudbalsku utakmicu između Kosova i Češke sledeće nedelje?\nPetriček: Pokušaću. Moram da priznam da nisam gledao prošli meč, ali se nadam da ćemo sada biti bolji.


Španci u redovima čekaju vakcinisanje kako bi se rešili kovida - Svet - Dnevni list Danas\nPočetna » Svet » Španci u redovima čekaju vakcinisanje kako bi se rešili kovida\nŠpanci, koji su na početku pandemije bili među zemljama s najviše zaraženih Kovidom-19, sada su među nacijama sa najviše vakcinisanih, pokazuju podaci koje prenosi Hrvatska radio-televizija, pozivajući se na Hinu. Druge zemlje su pokušale raznim merama podstaći ljude na imunizaciju, od novčanih isplata do naredbi ili zabrana posećivanja lokala bez dokaza o vakcinisanju, no u […]\nŠpanci, koji su na početku pandemije bili među zemljama s najviše zaraženih Kovidom-19, sada su među nacijama sa najviše vakcinisanih, pokazuju podaci koje prenosi Hrvatska radio-televizija, pozivajući se na Hinu.\nDruge zemlje su pokušale raznim merama podstaći ljude na imunizaciju, od novčanih isplata do naredbi ili zabrana posećivanja lokala bez dokaza o vakcinisanju, no u madridskoj bolnici Isabel Zendal osoblje kaže da im dolaze mladi željni povratka normalnom životu.\nŠef medicinskih sestara Fernando Prado je objasnio da mladi znaju da im je normalan život tim bliže što se pre vakcinišu,\nPrema anketi Morning Consulta objavljenoj u četvrtak, samo pet posto stanovnika Španije ne želi primiti vakcinu protiv Kovida-19, puno manje od 13 posto u Francuskoj ili 19 posto u Sjedinjenim Državama.\nGlavni pokretač spremnosti na vakcinisanje je sećanje na prvi talas pandemije u Španiji marta 2020. kada je svaki dan umiralo 800 ljudi.\nŠpanija stalno beleži rast vakcinisanih, iako je na početku bilo problema s nabavkom.\nPo procentu stanovništva koje je primilo barem jednu dozu, Španija je na 11. mestu u svetu i na 4. mestu u Europskoj uniji, prema podacima agencije Rojters.\n„U svojoj strategiji protiv pandemije, Španija je težište stavila na imunizaciju i ljudi su poverovali, rekao je Quique Bassat, naučnik Globalnog zdravstvenog instituta u Barseloni.\nAli poslednjih sedmica je u nekim regijama zabležen porast broja slučajeva i tamo je ponovno uveden policijski sat.\nBassat je rekao da su prebrzo ukinute restrikcije u zemlji i upozorio da imunitet krda neće biti postignut dok ne bude vakcinisano 90 posto stanovništva jer se širi zaraznija delta varijanta.\nBroj avkcinisanih raste i svi stariji od 80 su u potpunosti vakcinisani, kao i 84,4 posto starijih od 60, prema podacima vlade.\nU području Madrida od 12. jula i mlađi do 16 mogu rezervisati termin vakcinisanja.


"IMAMO SKORO DUPLO VIŠE GLASOVA OD DRUGOPLASIRANOG" Šapić: Za mene će svi Beograđani uvek biti jednaki\nPrvi na listi SNS-a na gradskim izborima u Beogradu, Aleksandar Šapić, danas je zahvalio svim Beograđanima koji su dali podršku toj listi na proteklim izborima.\n"Činjenica je da smo uzeli skoro duplo više glasova od drugoplasiranog, u okolnostima gde je protiv naše liste rađena do sada neviđena kampanja. Iz svih sfera društva, sa svih političkih instanci, različitog stranog faktora, ogromnog broja medijskih kuća, pa čak i od nekih ljudi bliskih našoj organizaciji, govori sama za sebe", navodi se u Šapićevom saopštenju.\nOcenio je da "nezapamćena izlaznost" u novijoj istoriji, govori koliko je rezultat koji je lista SNS-a napravila, veliki, autentičan, a istovremeno i obavezujući da se u budućnosti još marljivije radi.\n"Da sve dobre stvari koje su rađene unapredimo, ali takođe da pokažemo dovoljno pameti i samokritičnosti i da se suočimo sa greškama koje moramo da popravljamo i dovedemo na najniži mogući nivo", naveo je Šapić.\n"IMAMO VOLJU ZA SMENU VLASTI U BEOGRADU" Milica Zavetnica o saradnji sa opozicijom: Ponavljanje izbora može da promeni poredak u Skupštini grada\nZAVRŠEN VELIKI SASTANAK OPOZICIJE Đilas pozvao da se glasa za Tadića na ponovljenim izborima u Beogradu (VIDEO)\n"Nećemo deliti građane ni po jednom osnovu"\n"Za mene će svi Beograđani uvek biti jednaki i mi ćemo se jednako zalagati za interese svih naših sugrađana, ne deleći ih ni po jednom osnovu", piše u Šapićevom saopštenju.\nOn je naglasio da SNS ukazano poverenje mora da opravda, kako bi sledeći put osvojila poverenje onih koji ga ovoga puta nisu dali.\n"Poštujući maksimalno njihov izbor i čineći sve da njihove primedbe čujemo i ozbiljno o njima razmislimo. Na kraju, želim da kažem da ćemo učiniti sve da Beograd postane jedna prava evropska metropola, kojom će svaki Beograđanin, Srbin i građanin Srbije, biti zadovoljan i ponosan", navodi Šapić u saopštenju.\nAleksandar Šapić beogradski izbori 2022 Izbori 2022\n"ŠEST MESECI, GODINU, DVE ILI ČETIRI" Koliko će Šapić zaista biti na čelu Beograda? On kaže da zavisi od vremena, a jedno je sigurno: Najmanje će zavisiti od njega samog!\nLekara je uvek bilo na izbornim listama, ali čini se da će ih 3. aprila biti VIŠE NEGO IKAD! Postoji čak PET RAZLOGA zašto su oni dobar mamac za birače


Stoltenberg: NATO će preispitati svoje obaveze na Kosovu - Svet - Dnevni list Danas\nPočetna » Svet » Stoltenberg: NATO će preispitati svoje obaveze na Kosovu\n1Piše: Beta/AFP 12. februara 2019. 17.43\nJens Stoltenberg Foto: EPA/JULIEN WARNAND\nOdluka kosovskih vlasti krajem prošle godine da pretvore Kosovske snage bezbednosti (KSB) u stalnu vojsku dobila je podršku SAD, ali je izazvala uznemirenost kod mnogih evropskih zemalja.\nNekoliko zemalja NATO je ocenilo tu odluku „neprikladnom“ i zatražilo od Alijanse da preispita svoj angažman na Kosovu.\n„Još je rano da kažemo kakvih prilogađavanja će biti“, rekao je Stoltenberg i dodao da će biti razmotrene aktivnosti koje se sprovode van misije Kfora.\nGeneralni sekretar NATO je rekao da je jasno stavljeno do znanja da će Alijansa razmotriti svoj nivo angažmana jer je nekoliko članica ocenilo da je „izabran loš trenutak“ za formiranje vojske Kosova.\nJens Stoltenberg, Kosovo, NATO, obavezeBrisel\nStoltenberg: Kriza zbog epidemije ne treba da postane bezbednosna kriza\nNa današnji dan osnovani su NATO i Majkrosoft\n07. maja 2019. u 10.28\nPa kosovski albanci su bez sumlje civilizovani od Engleza Njemaca i Amerikanaca.iz tih razloga su bombardovali Srbiju kao neku nekulturnu naciju…


Voztec - Revolucionarna kaciga + VIDEO - Automagazin\n"Obične" kacige se vaom lako stavljaju na glavu, ali problem nastaje u momentu nezgode i kada dođe do povreda kičme ili lobanje. Tesna kaciga se posle nezgode, veoma teško skida sa glave, a prilikom skidanja može doći do novih povreda, koje mogu biti i tragične.\nOvim problemom se bavi kompanija Voztec, koja je razvila novu kacigu, sa revolucionarnim sistemom pričvršćivanja. Zadnji deo predstavlja poklopac kacige, a glava se u kacigu smešta veoma lako, a zadnji deo se jednostavno zatvara. U slučaju da je potrebno skinuti kacigu sa povređenog motocikliste, veoma lako se otvara zadnji panel kacige, a "ostatak" kacige se lako skine sa glave.\nTrenutno se prve revolucionarne Voztec kacige testiraju, kako bi ispunile tehničke i bezbednosne standarde. Voztec planira da proizvede celu kolekciju kaciga, ne samo za motocikliste, već i za učesnike u zimskim sportovima, policajce i za motorsport.


NovaEnergija.net » Direktor Huaveja uporedio firmu s teško oštećenim avionom Direktor Huaveja uporedio firmu s teško oštećenim avionom – NovaEnergija.net\nwritten by Ivana Karanović June 18, 2019\nNikada nismo mislili da će odlučnost SAD da napadne Huawei biti tako snažna, tako čvrsta, rekao je Ren Zengfei, koji je i direktor kompanije.\nOn je najavio da će Huawei smanjiti kapacitete i očekivati prihode od 100 milijardi dolara godišnje u naredne dve godine, upoređujući to sa prihodima od 105 milijardi dolara 2018. godine. On je u februaru rekao da je cilj da Huawei ostvari prihode od 125 milijardi dolara u 2019. godini.\nRen Zengfei je rekao i da je prodaja mobilnih telefona Huawei u inostranstvu pala za 40 odsto, potvrđujući tako izveštaj agencije Blumberg.\nKinesko tržište, međutim, raste izuzetno brzo i Huawei neće dozvoliti da restriktivne mere utiču na istraživanje i razvoj, najavio je on.\nHuawei je žrtva tekuće trgovinske krize između Kine i SAD, koje su optužile kineske kompanije da su počinile prinudni transfer tehnologije i krađu poslovnih tajni. Prošlog meseca, SAD su stavile Huawei na listu onih kojima je američkim kompanijama zabranjeno da prodaju komponente toj kineskoj kompaniji bez odobrenja vlasti.\nDirektor Huaveja uporedio firmu s teško oštećenim avionom was last modified: June 17th, 2019 by Ivana Karanović\nhuavejHuaweiKinaRen ZengfeiSADtrgovinska kriza\n#Digital2015 Dejan Ljuština: Telekom operateri moraju biti...\nLight-Based Li-Fi bi jednoga dana mogao zameniti...\nKuvar u Vijetnamu pravi burgere u obliku...


Dobra knjiga - Amerika i Rim - imperijalne paralele - Istorija, mitologija -\nSAD se na početku 21. veka nalaze u situaciji uporedivoj sa onom u kojoj se nalazila Rimska republika pola veka nakon zadobijanja statusa hegemona i učvršćivanja svoje dominantne pozicije u Sredozemlju.\nPolitika ratnih ciljeva carske Nemačke 1914–1918! Kapitalna i autoritativna istorijska studija najvećeg i najuticajnijeg nemačkog istoričara XX veka, Frica Fišera, koja se sada po prvi put objavljuje na srpskom jeziku, neprocenjivo ...\nVedi starosedeoci Evrope\n... Ono o čemu je M. Knežević prvi obavestio naučnu javnost je nepobitna činjenica - da su Sanskrićani u Indiji i preci svih današnjih Slovena dve grane potomaka najstarijeg naroda - Veda, ili Praveda, kako ih obeležava pisac ove knjige. A ti ...\nJugoslovenski atentati od Karađorđa do Slobodana Miloševića\nSvrha atentata je uklanjanje nekog političkog, vojnog ili verskog lidera sa ciljem da se spreči njegovo dalje delovanje ili uticaj na tok istorijskih i najčešće političkih tokova i zbivanja. Otkrijte mnoge tajne o atentatima u našoj istoriji ...\nOpsežna istoriografska studija Globalni Hladni rat prepoznata je u stručnoj kritici kao knjiga koja u mnogo čemu menja razumevanje Hladnog rata. Preduzimajući obimna istraživanja istorijske građe i istorijskih arhiva, pa i nekih koji ...\nIlustrovana Istorija sveta 7:Rani srednji vek\nKrenite na fantastično putovanje kroz celokupnu istoriju - od Praistorije do Savremenog Doba, u 24 knjige edicije Ilustrovana Istorija sveta, pod budnim okom stručnjaka za antropologiju, istoriju i istoriju umetnosti ispisana je istorija ...\nIlustrovana vojna istorija! Popularno izložena i bogato ilustrovana sinteza raspoložive istorijske građe o Revoluciji 1848–1849, iz perspektive Srba vojnika, graničara iz Vojne krajine, dobrovoljaca iz Kneževine Srbije i naoružanog ...